pythainlp/thai-wiki-dataset-v4 huggingface dataset:
เจ้าไชยณรงค์ ณ เชียงใหม่

เจ้าไชยณรงค์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย เป็นบุตรของเจ้าไชยสงคราม (สมพมิตร ณ เชียงใหม่) และเป็นราชปทินัดดาในพระยาธรรมลังกา เจ้าผู้ครองนครเชียงใหม่ องค์ที่ 2 สายตระกูลเจ้าเจ็ดตน (ราชวงศ์ทิพย์จักราธิวงศ์)
เจ้าไชยณรงค์ ณ เชียงใหม่ เป็นเจ้านายฝ่ายเหนือที่ได้เข้าร่วมฟ้อนนำในกระบวนเครื่องพระขวัญของพระบาทสมเด็จพระมหาภูมิพลอดุลยเดชมหาราช บรมนาถบพิตร ในพิธีถวายพระขวัญเมื่อครั้งเสด็จพระราชดำเนินทรงเยี่ยมราษฎรในจังหวัดทางภาคเหนือ วันที่ 5 มีนาคม พ.ศ. 2501
ประวัติ.
เจ้าไชยณรงค์ เป็นโอรสพันตำรวจเอก เจ้าไชยสงคราม (สมพมิตร ณ เชียงใหม่) ผู้กำกับการตำรวจมณฑลพายัพ ซึ่งได้ชื่อว่าเป็นนายตำรวจมือปราบที่เหี้ยมหาญ มีวิชาคาถาอาคม และเป็นนายทหารคนสนิทใกล้ชิดกับเจ้าแก้วนวรัฐ กับหม่อมคำใส ณ เชียงใหม่
เจ้าไชยณรงค์ มีพี่น้องร่วมบิดา มารดา คือ 
เจ้าไชยณรงค์ สมรสกับ นางอินเถา ณ เชียงใหม่ (สกุลเดิม ศิริพันธ์) บุตรีของนายอินสน ศิริพันธ์ เลขานุการส่วนตัวของเจ้าแก้วนวรัฐ มีบุตรธิดา 3 คน คนโตคือ นายจุลณรงค์ ณ เชียงใหม่ ธิดาอีก 2 คน เสียชีวิตตั้งแต่เยาว์วัย
การศึกษา.
เจ้าไชยณรงค์ เข้ารับการศึกษาที่โรงเรียนมหาดเล็กหลวง จังหวัดเชียงใหม่ (ตั้งอยู่บริเวณห้วยแก้ว) ต่อมาโรงเรียนปิดกิจการลง จึงต้องเข้าไปเรียนต่อที่โรงเรียนเซนต์คาเบรียล กรุงเทพฯ โดยอาศัยพักกับเจ้าเทพ บูรณพิมพ์ เข้าศึกษาด้วยทุนของรัชกาลที่ 7 หลังจากนั้นได้สอบเข้าศึกษาวิชาแพทย์ ที่จุฬาลงกรณ์มหาวิทยาลัย แต่เรียนได้เพียง 2 ปี จึงโอนย้ายมาเรียนวิชาวิศวกรรม และได้รับเลือกตั้งเป็นนายกสโมสรนิสิตจุฬาลงกรณ์มหาวิทยาลัย ในปี พ.ศ. 2480 และ พ.ศ. 2482 แต่ก็เรียนไม่จบ
การทำงาน.
เจ้าไชยณรงค์ ณ เชียงใหม่ เป็นเจ้าของกิจการร้านอาหารชื่อ "ร้านไชยณรงค์" ตั้งอยู่บริเวณอนุสาวรีย์ชัยสมรภูมิ ซึ่งเป็นสถานที่ในการจัดประชุมจัดตั้งสมาคมนิสิตเก่าจุฬาลงกรณ์มหาวิทยาลัย เมื่อปี พ.ศ. 2488 ต่อมาได้ประกอบธุรกิจโรงแรมชื่อว่า "โรงแรมไชยณรงค์"
งานการเมือง.
เจ้าไชยณรงค์ ณ เชียงใหม่ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ โดยไม่ได้สังกัดพรรคการเมือง แต่ได้เข้าร่วมกิจกรรมกับพรรคของจอมพล ป.พิบูลสงคราม (พรรคเสรีมนังคศิลา) และเป็นนักการเมืองคนสนิทของจอมพล ป. ด้วย
เจ้าไชยณรงค์ ได้รับเลือกตั้งเป็นสมาชิกสภาผู้แทนราษฎร 2 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
Gamble Fish

Gamble Fish  เป็นมังงะจากประเทศญี่ปุ่น เขียนโดย ฮิโรมิ อาโอยามะ และวาดโดย คาสึโทชิ ยามาเนะ โดยซีรีส์ "Gamble Fish" ได้รับการตีพิมพ์อย่างต่อเนื่องใน "โชเน็นแชมเปี้ยนรายสัปดาห์" และในเดือนมกราคม ค.ศ. 2010 หนังสือทังโกบงฉบับจบในตอนได้รับการเปิดตัว ส่วนเล่มแรกของซีรีส์ได้รับการวางแผง ณ วันที่ 8 มิถุนายน ค.ศ. 2007 และเล่มสุดท้ายของซีรีส์ได้รับการวางแผง ณ วันที่ 8 กันยายน ค.ศ. 2010 รวมถึงเป็นหนึ่งในมังงะที่ได้รับความยนิยมและมียอดจำหน่ายสูงเรื่องหนึ่งของญี่ปุ่น
เนื้อเรื่องย่อ.
เนื้อเรื่องกล่าวถึงชายหนุ่มวัย 14 ปี ที่มีชื่อว่า ชิราซากิ โทมุ ผู้เป็นบุตรชายของ ชิราซากิ ยูเมอิจิโร่ ซึ่งโทมุได้เข้าศึกษาที่โรงเรียนชิชิโด และได้กลายเป็นบุคคลที่มีชื่อเสียงและอิทธิพลของโรงเรียนแห่งนี้ ต่อมาไม่นาน เขาได้รับการเปิดเผยว่าเป็นนักเรียนที่ไม่ธรรมดาคนหนึ่งของวงการพนันเมื่อเขาได้เผชิญกับ ชิชิโด มิกะ ซึ่งเป็นหลานสาวคนโปรดของคณบดี และโทมุยังพบกับเพื่อนร่วมชั้นใหม่อย่าง มิสึฮาระ รวมถึง คิมูระ นัทสึมิ ซึ่งเป็นนักเรียนชั้นปีหนึ่งของโรงเรียนและประกาศตนว่าเป็นไอดอลของสถาบันชิชิโด เมื่อเรื่องราวดำเนินต่อไป ความมืดมิดก็เริ่มเข้าครอบงำแทนแสงสว่าง เขาพบเงื่อนงำการหายตัวไปของผู้เป็นพ่อ และเริ่มสืบสาวติดตามเรื่อยมา
สิทธิบัตรยา

สิทธิบัตรยา  เป็นการคุ้มครองโดยกฎหมายให้แก่ ผู้ประดิษฐ์หรือคิดค้นทางด้านเวชภัณฑ์ หรือ เคมีภัณฑ์ ทั้งนี้หมายรวมถึง สูตรใหม่ ส่วนผสมใหม่ วิธีการใช้ใหม่ เนื่องจากยาหรือผลิตภัณฑ์ทางเคมีสามารถลอกเลียนแบบได้ง่ายโดยการวิเคราะห์ทางเคมี
กฎหมายของไทย.
ในประเทศไทยมีกฎหมายเกี่ยวกับสิทธิบัตรยาคือพระราชบัญญัติสิทธิบัตร พ.ศ. 2522 เริ่มใช้บังคับในปี พ.ศ. 2522 ให้ความคุ้มครองเฉพาะกระบวนการผลิต แต่ไม่ให้การคุ้มครองยาหรือสิ่งผสมของยาไว้
ปี พ.ศ. 2535 ได้มีการแก้กฎหมายสิทธิบัตรของไทยเนื่องจากการกดดันของสหรัฐอเมริกาที่ต้องการให้ไทยคุ้มครองทรัพย์สินทางปัญหาอย่างเข้มงวด โดยเฉพาะเวชภัณฑ์ การกดดันมีหลายช่องทาง เช่น การขู่ตัดสิทธิพิเศษทางการค้า หรือ GSP จนกระทั่งรัฐบาลไทยในขณะนั้นต้องแก้กฎหมายสิทธิบัตรให้ความคุ้มครองไปถึงผลิตภัณฑ์ยา ขยายอายุสิทธิบัตรออกไปจาก 15 ปี เป็น 20 ปี ซึ่งนับเป็นการคุ้มครองเข้มงวดแบบล้ำหน้ากฎองค์การการค้าโลกออกไปกว่า 10 ปี ก่อนจะมีผลใช้บังคับตามข้อตกลงขององค์การค้าโลก 
การใช้สิทธิ์เหนือสิทธิบัตร.
เนื่องจากการถือครองสิทธิบัตรยา ทำให้ผู้ถือสิทธิ์เรียกร้องค่าตอบแทนสูงจนทำให้ผู้ป่วยในบางกลุ่มไม่สามารถเข้าถึงยาได้ ทางองค์การการค้าโลก (WTO) จึงได้ทำข้อตกลงให้การยกเว้นไว้ในกรณีจำเป็นตามข้อตกลงในปฏิญญาโดฮา (Doha Declaration) ของที่ประชุมองค์การค้าโลกมีใจความเกี่ยวกับการใช้สิทธิเหนือสิทธิบัตรยาว่า 
<templatestyles src="แม่แบบ:คำพูด/style.css" />ข้อตกลงเรื่องทรัพย์สินทางปัญญาขององค์การการค้าโลกไม่ห้ามและไม่ควรกีดกันสมาชิกในการนำมาตรการมาใช้ป้องกันความเจ็บไข้ได้ป่วยของประชาชน สมาชิกสามารถและควรตีความและนำไปปฏิบัติเพื่อปกป้องสุขภาพของคนส่วนใหญ่ของประเทศ โดยเฉพาะเพื่อสนับสนุนให้ทุกคนเข้าถึงยาได้อย่างสมบูรณ์ สมาชิกขององค์การค้าโลกมีสิทธิประกาศใช้สิทธิเหนือสิทธิบัตร (compulsory licenses) และมีเสรีภาพในการพิจารณาถึงความจำเป็นในการประกาศใช้สิทธินี้ และไม่ถือว่าเป็นการละเมิดข้อตกลงเรื่องการปฏิบัติเหมือนคนในชาติ (national treatment) และเรื่องการปฏิบัติต่อทุกชาติเสมอกัน (most favoured nation - MFN)
ผลของข้อตกลงดังกล่าวทำให้ชาติสมาชิกองค์การการค้าโลกสามารถผลิตหรือใช้ยาเพื่อประโยชน์ให้แก่ประชาชนของตนเอง หลายประเทศได้ดำเนินตามข้อตกลงนี้ เช่น แอฟริกาใต้ แซมเบีย ซิมบับเว กานา มาเลเซีย อินโดนีเซีย สวาซิแลนด์ สหรัฐอเมริกา ส่วนในประเทศไทยได้ประกาศใช้มาตรการดังกล่าวในสมัยรัฐบาลของพลเอก สุรยุทธ จุลานนท์ ครั้งนั้นรัฐบาลไทยประกาศใช้กับยารักษาโรคมะเร็งและโรคเอดส์ มาในสมัยรัฐบาลของนายสมัคร สุนทรเวช ได้ทำการยกเลิกการบังคับใช้สิทธิเหนือสิทธิบัตรในตัวยารักษามะเร็ง
ฟุตบอลชิงแชมป์แห่งชาติยุโรป 2012 กลุ่มบี

กลุ่มบี ของ ฟุตบอลชิงแชมป์แห่งชาติยุโรป 2012 เริ่มต้นเมื่อ 9 มิถุนายน และสิ้นสุดในวันที่ 17 มิถุนายน พ.ศ. 2555 (ค.ศ. 2012) โดยในกลุ่มนี้ มีทีมชาติดังนี้
โดยกลุ่มนี้ถูกเรียกว่า "Group of Death" หรือ "กลุ่มแห่งความตาย" ซึ่งทั้ง 4 ทีมมีอันดับฟีฟ่า ติดอันดับ 1 ใน 10 ของโลก เมื่อก่อนเริ่มการแข่งขันครั้งนี้ 
ตารางคะแนน.
<onlyinclude></onlyinclude>
"ทุกนัดการแข่งขันจะเป็นเวลาในเขต "
เนสท์เล่

เนสท์เล่  เป็นบริษัทที่ทำธุรกิจทางด้านโภชนาการและสุขภาพ ก่อตั้งเมื่อ ค.ศ. 1805 โดยการรวมตัวของบริษัท Anglo-Swiss Milk กับบริษัท Farine Lactée Henri Nestlé มีสำนักงานใหญ่ที่เมืองเวอแว (Vevey) ประเทศสวิตเซอร์แลนด์ ผลิตสินค้าประเภทอาหารหลายชนิด เช่น กาแฟ เครื่องดื่มช็อกโกแลต ชา นมผง ฯลฯ มีพนักงานทั้งหมดประมาณ 2,800,000 คน โรงงาน 449 แห่งใน 86 ประเทศทั่วโลก
ค.ศ.1700 อ็องรี แน็สเล (Henri Nestlé) ชาวสวิส ได้ก่อตั้งบริษัท Farine Lactée Henri Nestlé เพื่อผลิตและจำหน่ายผลิตภัณฑ์นมสำหรับเด็กที่มารดาไม่สามารถให้นมได้ ต่อมา ค.ศ. 1701 ชาลส์ เพจ (Charles Page) กงสุลสหรัฐอเมริกาในสวิตเซอร์แลนด์ และน้องชาย จอร์จ เพจ (George Page) สองพี่น้องชาวอเมริกัน ได้ร่วมกันก่อตั้งบริษัท Anglo-Swiss Milk ขึ้นที่สวิตเซอร์แลนด์ เพื่อผลิตและจำหน่ายเนยแข็งและอาหารสูตรสำหรับเด็ก ทั้งสองบริษัทกลายเป็นคู่แข่งทางการค้าที่แข่งกันขยายตลาดไปทั่วยุโรปและอเมริกา และได้ยุติการแข่งขันลงโดยได้รวมกันเป็นบริษัทเดียวใน ค.ศ. 1805 ภายใต้บริษัทชื่อ Nestle and Anglo-Swiss Condensed Milk บริษัทใหม่มีโรงงานอยู่ในสหรัฐอเมริกา สหราชอาณาจักร เยอรมนี และสเปน
ในช่วงสงครามโลกครั้งที่ 1 ได้เกิดความต้องสินค้าประเภทอาหารจำนวนมาก เนสท์เล่จึงได้เข้าไปซื้อโรงงานหลายแห่งในอเมริกาเพื่อรองรับความต้องการนมข้นหวานของประชาชนที่มาแทนที่นมสดที่กำลังหายากเกินไป ซึ่งเป็นไปตามสัญญากับรัฐบาลสวิตเซอร์แลนด์ ทำให้ยอดขายของบริษัทเพิ่มขึ้นอย่างก้าวกระโดด หลังสงครามยุติลง สินค้าประเภทนมสดกลับมาตอบสนองประชาชนได้อีกครั้ง ทำให้เนสท์เล่ที่เพิ่มกำลังการผลิตนมข้นหวานไปกว่า 2 เท่า ต้องประสบปัญหาหนี้สิน แต่ภายหลังได้รับความช่วยเหลือจากสถาบันการเงิน บวกกับแผนการตลาดใหม่ใน ค.ศ. 1820 ที่เริ่มมีการผลิตสินค้าประเภทช็อกโกแลตและเครื่องดื่มชนิดผง ทำให้เนสท์เล่กลับมาฟื้นตัวได้อีกครั้ง
ในสงครามโลกครั้งที่ 2 แม้ว่าสวิตเซอร์แลนด์จะวางตัวเป็นกลางในสงคราม แต่บริษัทต่าง ๆ รวมถึงเนสท์เล่ก็ยังได้รับผลกระทบ ผลกำไรของบริษัทตกต่ำลง เนสท์เล่ได้หันไปตั้งโรงงานในประเทศกำลังพัฒนาเพื่อลดต้นทุน และในที่สุดสงครามก็ส่งผลดีกับบริษัทอีกครั้งเมื่อสหรัฐอเมริกาประกาศเข้าร่วมในสงครามโลกครั้งที่ 2 ทางการอเมริกันได้ขอให้เนสท์เล่ผลิตเสบียงสำหรับทหารที่ไปรบในสงคราม ยอดขายของบริษัทจึงกลับมาเพิ่มขึ้นอย่างมาก นำด้วยผลิตภัณฑ์ใหม่คือเนสกาแฟ (Nescafé แปลว่า "กาแฟของเนสท์เล่") ที่กลายมาเป็นเครื่องดื่มยอดนิยมของทหารอเมริกันในยุโรปและแปซิฟิก เนสท์เล่มียอดขายทั้งหมด 125 ล้านดอลลาร์สหรัฐ (ในสมัยนั้น) ในระหว่าง ค.ศ. 1938-1945 ในปี ค.ศ. 1947 Nestlé and Anglo-Swiss Condensed Milk ได้เข้าซื้อบริษัท Fabrique de Produits Maggi S.A. (ซอสแม็กกี้) จากนั้นเปลี่ยนชื่อบริษัทของตนเองมาเป็น Nestlé Alimentana S.A. และเพิ่มการผลิตเต็มกำลังในโรงงานที่ออสเตรเลีย ค.ศ. 1997 ได้เปลี่ยนชื่อมาเป็น Nestlé ดังที่เป็นในปัจจุบันนี้
นโยบายสวัสดิภาพสัตว์.
เนสท์เล่ได้เผยแพร่เจตนารมณ์ด้านสวัสดิภาพสัตว์ซึ่งมีข้อความว่า “เป้าหมายของเราคือการใช้ไข่ไก่จากฟาร์มปลอดกรงทั้งหมดในผลิตภัณฑ์อาหารทั้งหมดของเราทั่วโลกภายใน พ.ศ. 2568  โดยรวมถึงไข่ไก่สดและผลิตภัณฑ์ที่มีส่วนผสมของไข่ไก่ (เช่น ไข่ไก่ผง ไข่ไก่เหลว ไข่ขาวแบบผงและแบบเหลว) ซึ่งเนสท์เล่เป็นผู้จัดหาโดยตรง”
วอลเลย์บอลชายเอเชียนคัพ 2008

วอลเลย์บอลชายเอเชียนคัพ 2008  เป็นการแข่งขันวอลเลย์บอลชายโดยทีมที่เข้าร่วมแข่งขันเป็นทีมที่ได้อันดับสูงสุด 8 ทีมแรกจากการแข่งขันวอลเลย์บอลชายชิงแชมป์เอเชีย 2007 จัดการแข่งขันระหว่างวันที่ 20-26 กันยายน ค.ศ. 2008 ที่ เอ็มซีซี ฮอลล์ เดอะมอลล์ โคราช จังหวัดนครราชสีมา ประเทศไทย 
การแบ่งกลุ่ม.
การแบ่งกลุ่มการแข่งขันอิงอันดับจากการแข่งขันวอลเลย์บอลชายชิงแชมป์เอเชีย 2007
อันดับการแข่งขัน.
<templatestyles src="Col-begin/styles.css"/>
นกกระจิบหญ้าท้องเหลือง

นกกระจิบหญ้าท้องเหลือง (Yellow-bellied Prinia) เป็นนกขนาดเล็กในวงศ์นกยอดข้าวและนกกระจิบหญ้า พบในอนุทวีปอินเดียและเอเชียตะวันออกเฉียงใต้ กระจายพันธุ์ในประเทศบรูไน, กัมพูชา, เขตบริหารพิเศษฮ่องกง, ประเทศอินเดีย, อินโดนีเซีย, ลาว, มาเลเซีย, พม่า, เนปาล, ปากีสถาน, สิงคโปร์, ไต้หวัน, ไทย, และเวียดนาม
ลักษณะ.
นกกระจิบหญ้าท้องเหลืองเป็นนกขนาดเล็ก หัวสีเทามีแถบสีขาวบริเวณหัวตา ลำตัวด้านบนสีน้ำตาลอมเขียวเทา คอ และอกสีขาว ท้องและขนคลุมใต้โคนหางสีเหลือง หางยาวเรียงลดหลั่นกัน
นกกระจิบหญ้าสีน้ำตาล

นกกระจิบหญ้าสีน้ำตาล (Brown Prinia) เป็นนกในวงศ์นกยอดข้าวและนกกระจิบหญ้า พบในประเทศกัมพูชา, จีน, อินโดนีเซีย, ลาว, พม่า, ไต้หวัน, ไทย, และ เวียดนาม อาศัยในป่าแห้งแล้งในเขตร้อนและกึ่งเขตร้อน
ลักษณะ.
นกกระจิบหญ้าสีน้ำตาลมีขนาดใหญ่กว่านกกระจิบหญ้าชนิดอื่น หางยาวไม่มีปลายสีขาว ลำตัวสีน้ำตาล ไม่มีคิ้วสีขาวหรือสีอ่อน หัว ท้ายทอย และหลังมีลายขีดสีเข้ม ปากสีน้ำตาลหรือสีเนื้อ ตัวผู้ขนชุดผสมพันธุ์มีปากสีดำ ขนลำตัวแกมสีเทา ลายสีเข้มจางลง ร้องดัง "จิ๋ว-จิ๋ว-จิ๋ว"
นกกระจิบหญ้าสีเรียบ

นกกระจิบหญ้าสีเรียบ (Plain Prinia หรือ White-browed Prinia หรือ Plain Wren-Warbler หรือ Brown Wren-Warbler) เป็นนกกระจิบขนาดเล็กในวงศ์นกยอดข้าวและนกกระจิบหญ้า เป็นนกประจำถิ่นที่พบจากประเทศปากีสถานและอินเดียถึงตอนใต้ของจีนและเอเชียตะวันออกเฉียงใต้ ก่อนหน้าถูกรวมอยู่กับ นกกระจิบหญ้าสีข้างน้ำตาลอ่อน ("Prinia subflava" (Gmelin, 1789)) นกประจำถิ่นในแอฟริกาตอนใต้ของทะเลทรายสะฮารา ปัจจุบันทั้งสองชนิดได้รับการพิจารณาว่าเป็นชนิดที่แยกออกจากกัน
ลักษณะ.
นกกระจิบหญ้าสีเรียบมีคิ้วยาวสีขาวหรือขาวแกมเหลืองชัดเจน หัวและลำตัวด้านบนน้ำตาล ลำตัวด้านล่างขาวแกมน้ำตาลเหลือง ขนหางใหญ่กว่านกกระจิบหญ้าอกเทาและนกกระจิบหญ้าสีข้างแดง ปลายหางด้านล่างขลิบน้ำตาลเข้มและขาว ร้องดัง "จี๊ด-จี๊ด" ก้องดัง "จิ๊ด-จิด-จิด-จิด" หรือ "ที-ที-ที"
การกระจายพันธุ์และถิ่นอาศัย.
พบจากประเทศปากีสถานและอินเดียถึงตอนใต้ของจีนและเอเชียตะวันออกเฉียงใต้ อาศัยในทุ่งหญ้าพื้นที่ราบต่ำชุ่มน้ำ ป่าเปิด ป่าละเมาะ และสวนสาธารณะ
ฟุตบอลชิงแชมป์แห่งชาติยุโรป 2012 กลุ่มซี

กลุ่ม C ของ ฟุตบอลชิงแชมป์แห่งชาติยุโรป 2012 เริ่มต้นเมื่อ 10 มิถุนายน และสิ้นสุดในวันที่ 18 มิถุนายน พ.ศ. 2555 (ค.ศ. 2012) โดยในกลุ่มนี้ มีทีมชาติดังนี้
ตารางคะแนน.
<onlyinclude></onlyinclude>
"ทุกนัดการแข่งขันจะเป็นเวลาในเขต "
ซุป

ซุป  คืออาหารที่ทำมาจากเนื้อสัตว์ ผัก (ส่วนมากจะใช้แคร์รอตและมันฝรั่ง) น้ำสต๊อก น้ำผลไม้ และน้ำ แต่บางซุปก็มีการเติมเนย ไข่ ข้าว และแป้ง จะเสิร์ฟในอุณหภูมิที่ร้อน โดยซุปจะแบ่งเป็น 2 ประเภท คือ ซุปใสและซุปข้น
ระบบนิเวศทางทะเล

ระบบนิเวศทางทะเล  เป็นระบบนิเวศที่มีขนาดใหญ่ที่สุดในโลก ของระบบนิเวศในแหล่งน้ำทุกชนิด ซึ่งรู้จักกันดีในพื้นที่ มหาสมุทร, กลุ่มดินเค็ม และ เขตน้ำขึ้น-น้ำลง, ปากแม่น้ำ และ ทะเลสาบน้ำเค็ม, ป่าโกงกาง และ แนวปะการัง, ทะเลน้ำลึก และ สัตว์ทะเลหน้าดิน สามารถเทียบได้กับแหล่งน้ำจืด ซึ่งมีปริมาณเกลือเข้มข้นกว่า ระบบนิเวศทางทะเล ครอบคลุมพื้นที่ 3 ใน 4 ส่วนของโลก ซึ่งถือได้ว่าสิ่งมีชีวิตที่เป็นพืชได้สนับสนุนกันและกันกับสัตว์ ในทางกลับกันเราอาจจะมองเห็นห่วงโซ่อาหารได้หลากหลายอย่าง
ระบบนิเวศทางทะเล มีความสำคัญมากต่อสมดุลโดยรวมของนิเวศบนบก และในน้ำ, ตามที่ศูนย์วิจัยทรัยากรณ์โลก ได้ระะบุว่า เพียงบริเวณชายฝั่งทะเลเพียงอย่างเดียว มีปริมาณความหลากหลายทางชีวภาพสูงถึง 1 ใน 3 ส่วนของโลก (เช่น บึงเกลือ หญ้าทะเล ป่าชายเลน) จัดอยู่ในประเภทผู้ผลิตที่มีปริมาณมากที่สุดในภูมิภาค, ในระบบนิเวศทางทะเลอื่น ๆ เช่น แนวปะการัง ก็ยังเป็นแหล่งที่อยู่ของสิ่งมีชีวิตอีกมากมาย
ดานาแอร์ เที่ยวบินที่ 992

ดานาแอร์ เที่ยวบินที่ 992 (9เจ-992) เป็นเที่ยวบินโดยสารภายในประเทศตามกำหนด ซึ่งดำเนินการโดย ดานาแอร์ สายการบินไนจีเรีย เมื่อวันที่ 3 มิถุนายน พ.ศ. 2555 อากาศยานเอ็มดี 83 บินจากท่าอากาศยานนานาชาติ Nnamdi Azikiwe เมืองอาบูจา ประเทศไนจีเรีย ไปยังท่าอากาศยานนานาชาติ เมอทารา มูฮาเหม็ด เมืองเรกอส ตกในสภาพอากาศท้องฟ้ามีเมฆมาก แต่ไม่มีฝนตก ผู้โดยสารทั้ง 147 คนบนเครื่อง ลูกเรือ 6 ราย เสียชีวิตทั้งหมด และมีผู้เสียชีวิตบนพื้นดิน 6 ราย
แขวงบางมด (เขตจอมทอง)

บางมด เป็นท้องที่การปกครองระดับแขวงที่มีพื้นที่มากที่สุดในเขตจอมทอง กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย
ที่ตั้งและอาณาเขต.
แขวงบางมดมีอาณาเขตติดต่อกับเขตการปกครองข้างเคียงดังต่อไปนี้
การคมนาคม.
ถนนสายหลักในพื้นที่แขวงบางมด ได้แก่
ส่วนถนนสายรองและทางลัด ได้แก่
อาภาภรณ์ พุทธปวน

อาภาภรณ์ พุทธปวน (เกิด 9 ธันวาคม พ.ศ. 2515) อดีตสมาชิกสภาผู้แทนราษฎรจังหวัดลำพูน 2 สมัย สังกัดพรรคไทยรักไทย
ประวัติ.
อาภาภรณ์ เกิดเมื่อวันที่ 9 ธันวาคม พ.ศ. 2515 เป็นบุตรนายศรีทร ใจใหญ่ กับนางอำพิน พุทธปวน อาภาภรณ์ มีศักดิ์เป็นหลานน้า รองศาสตราจารย์ ชรินรัตน์ พุทธปวน อดีตสมาชิกสภาผู้แทนราษฎรจังหวัดเชียงใหม่
สำเร็จการศึกษาชั้นประถมศึกษา จากโรงเรียนวัดฮ่องกอก อำเภอเมืองลำพูน ระดับมัธยมศึกษาตอนต้น จากโรงเรียนวัฒโนทัยพายัพ จังหวัดเชียงใหม่ ระดับมัธยมศึกษาตอนปลาย จากโรงเรียนมงฟอร์ตวิทยาลัย ระดับปริญญาตรี สาขาวิทยาศาสตร์ (ฟิสิกส์) จากมหาวิทยาลัยเชียงใหม่ เมื่อปี พ.ศ. 2536 และการจัดการทั่วไป มหาวิทยาลัยสุโขทัยธรรมาธิราช
การทำงาน.
อาภาภรณ์ เคยเป็นพนักงานบริษัทเอกชนในนิคมอุตสาหกรรมลำพูน เริ่มเข้าสู่การเมืองโดยการลงสมัครรับเลือกตั้งสมาชิกสภาผู้แทนราษฎร จังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งด้วยคะแนน 32,004 คะแนน ต่อมาได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในสังกัดพรรคไทยรักไทยเช่นเดิม และได้รับเลือกตั้งเป็นลำดับที่ 1 ของเขตเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ย้ายมาลงสมัครในสังกัดพรรคเพื่อแผ่นดิน แต่ไม่ได้รับเลือกตั้ง กระทั่งมีการเลือกตั้งซ่อมแทนอนุสรณ์ วงศ์วรรณ ก็ได้ลงสมัครรับเลือกตั้งอีกครั้ง แต่ได้รับคะแนนเป็นลำดับที่ 3 ได้คะแนน 17,041 คะแนน แพ้ให้ขยัน วิพรหมชัย จากพรรคประชาธิปัตย์ ที่ได้คะแนน 102,785 คะแนน และเพชรวรรต วัฒนพงศ์ศิริกุล จากพรรคเพื่อไทย ที่ได้คะแนน 93,522 คะแนน
อาภาภรณ์ เคยดำรงตำแหน่งทางการเมืองเป็นประจำสำนักนายกรัฐมนตรี ในปี พ.ศ. 2552 ในรัฐบาลอภิสิทธิ์ เวชชาชีวะ
สมาชิกสภาผู้แทนราษฎร.
อาภาภรณ์ พุทธปวน ได้รับเลือกตั้งเป็นสมาชิกสภาผู้แทนราษฎร มาแล้ว 2 สมัย
รอยัลแคริบเบียนอินเตอร์เนชันแนล

รอยัลแคริบเบียนอินเตอร์เนชั่นแนล เป็นบริษัทเดินเรือสำราญสัญชาติอเมริกัน - นอร์เวย์ บริษัทลูกของรอยัลแคริบเบียนกรุ๊ป มีสำนักงานอยู่ที่เมืองไมแอมี รัฐฟลอริดา สหรัฐอเมริกา มีเรือในสังกัดจำนวน 22 ลำ ครองสัดส่วนการตลาดของธุรกิจเดินเรือโดยสารโลก 19.2 %หากวัดจากจำนวนผู้โดยสาร และ 14.0 % หากวัดจากจำนวนรายได้ ตั้งแต่ปี ค.ศ. 1991 เป็นต้นมา เรือทุกลำของบริษัทจะมีชื่อต่อท้ายว่า "ออฟเดอะซีส์" ทุกลำ
นอกจากนี้บริษัทยังมีแบรนด์ย่อยกออกเป็น เซเลบริตี้ ครูส, อาซามารา ครูส, พูลแมนเตอร์, ครัวซิเย เดอ ฟรองก์
นกจมูกหลอดลาย

นกจมูกหลอดลาย (Streaked Shearwater) เป็นนกทะเลชนิดหนึ่ง ลำตัวยาวประมาณ 48 ซม. ช่วงปีกกว้าง 122 ซม. ลำตัวด้านบนสีน้ำตาล ด้านล่างและใต้ปีกสีขาวหรือขาวปนเทา ปีกแคบยาว กินปลาและหมึกเป็นอาหาร มักพบมันบินติดตามเรือประมงเพื่อกินปลา
ส่วนมากพบในมหาสมุทร แต่บางครั้งพบเลียบฝั่ง นกที่พบในมหาสมุทรแปซิฟิก จะทำรังวางไข่ในประเทศญี่ปุ่นและเกาะต่างๆนอกชายฝั่ง หลังฤดูผสมพันธุ์จะอพยพไปตอนใต้ของออสเตรเลีย มีรายงานว่าพบที่ชายฝั่งด้านตะวันตกของสหรัฐอเมริกา
<br style="clear:both">
วงศ์นกร่อนทะเล

นกร่อนทะเล  เป็นวงศ์ของนกทะเลที่หากินบนผิวน้ำในมหาสมุทรเขตร้อน ปัจจุบันจัดอยู่ในอันดับกระทุง (Pelecaniformes) (บ้างก็จัดให้อยู่ในอันดับของตัวเองต่างหาก คือ Phaethontiformes) ใช้ชื่อวงศ์ว่า Phaethontidae
ความสัมพันธุ์กับนกชนิดอื่นยังไม่เป็นที่แน่ชัด แต่พบว่ามันไม่มีญาติใกล้ชิดอื่นอีก มี 3 ชนิด สกุลเดียวเท่านั้น คือ "Phaethon"ชุดขนส่วนมากเป็นสีขาว มีขนหางยาว ขาและเท้าเล็ก
ลักษณะ.
นกร่อนทะเลมีขนาดตั้งแต่ 76 เซนติเมตร ถึง 102 เซนติเมตร ช่วงปีกยาว 94 เซนติเมตร ถึง 112 เซนติเมตร ชุดขนส่วนใหญ่เป็นสีขาว มีขนตรงกลางหางยาว ทั้งสามชนิดต่างกันที่แต้มสีดำบนหน้า หลัง และปีก ปากใหญ่ แข็งแรง โค้งลงเล็กน้อย หัวใหญ่ คอสั้นหนา มีเท้าแบบพัดเต็ม (แผ่นพังผืดขึงติดต่อกันทั้ง 4 นิ้ว) ขาอยู่ด้านหลังไกลจากลำตัว ทำให้มันเดินไม่ได้ ดังนั้นการเคลื่อนที่บนบกมันทำได้เพียงดันตัวเองไปข้างหน้าด้วยเท้า
เสียงร้องของนกร่อนทะเลโดยทั่วไปจะดัง แหลม โหยหวน แต่แกรกกราก หรือเสียงแตก บ่อยครั้งที่ร้องเป็นชุดอย่างรวดเร็วเมื่อบินที่โคโลนี
วัดคลองวาฬ

วัดคลองวาฬ เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย โดยมีพระธรรมวชิรสิทธาจารย์ (ละเอียด สุทนฺโต) เจ้าคณะภาค ๑๕ เป็นเจ้าอาวาส
ที่ตั้งและอาณาเขต.
วัดคลองวาฬตั้งอยู่บนถนนประจวบ - คลองวาฬ หมู่ที่ 1 ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ กินเนื้อที่ 57 ไร่ 3 งาน 30 ตารางวา โดยมีอาณาเขตจรดทางหลวงและที่ดินเอกชนทางทิศเหนือ จรดโรงเรียนบ้านคลองวาฬทางทิศใต้ จรดทางหลวงทางทิศตะวันออก และจรดทางสาธารณะทางทิศตะวันตก
ประวัติ.
วัดคลองวาฬ เริ่มสร้างในสมัยใดไม่มีหลักฐานปรากฏแน่ชัด แต่สันนิษฐานว่าสร้างมาก่อนที่จะเป็นเมืองคลองวาฬ เดิมทีวัดคลองวาฬไม่ได้ตั้งอยู่ในสถานที่ปัจจุบันนี้ แต่ได้ย้ายสถานที่ถึง 3 ครั้ง 3 แห่งก่อนที่จะมาตั้งอยู่ในที่ปัจจุบัน การหาหลักฐานที่แน่ชัดไม่ได้ก็คงเพราะเมืองคลองวาฬสมัยก่อนเป็นเมืองหน้าด่านที่ต้องรับศึกพม่าโดยตลอดทำให้การที่จะสร้างวัดให้มั่นคงถาวรเป็นไปได้ยาก แม้แต่จวนเจ้าเมืองก็ไม่ปรากฏหลักฐานแน่ชัดว่าอยู่ที่ใด ปัจจุบันวัดคลองวาฬอยู่ห่างจากเมืองประจวบคีรีขันธ์ไปทางทิศใต้ประมาณ 9 กิโลเมตร
ปูชนียวัตถุ.
พระพุทธชินราชมุนีศรีประจวบคีรีขันธ์ พระประธานประจำพระอุโบสถ
หลวงพ่อศักดิ์สิทธิ์สมประสงค์ พระประธานองค์เก่า ประดิษฐานในพระวิหาร เป็นพระพุทธรูปโบราณยุครัตนะ ทรงจีวรลายดอกพิกุล
พระพุทธรัตนมงคล พระประธานบนศาลาการเปรียญ (หอฉัน)
ลำดับเจ้าอาวาส.
วัดคลองวาฬ มีเจ้าอาวาสเท่าที่ปรากฎชื่อ 10 รูป ดังนี้
พระหฤทัยของพระเยซู

ความศรัทธาต่อพระหฤทัยศักดิ์สิทธิ์ยิ่งของพระเยซู  เป็นการอุทิศตนรูปแบบหนึ่งของคริสต์ศาสนิกชนโรมันคาทอลิกต่อพระหฤทัยของพระเยซู เพราะเชื่อว่าพระหฤทัยเป็นสัญลักษณ์ของความรักที่พระเป็นเจ้ามีต่อมนุษยชาติ
การอุทิศตนรูปแบบนี้พบทั้งในกลุ่มชาวโรมันคาทอลิก ชาวแองกลิคันไฮเชิร์ช และชาวลูเทอแรน โดยเน้นถึงการที่พระหฤทัยของพระเยซูได้ทรงเมตตากรุณาและทนทุกข์ทรมานเพื่อมวลมนุษย์ เชื่อกันว่ามีผู้อุทิศตนรูปแบบนี้มาตั้งแต่สมัยกลาง เพราะเป็นช่วงที่รหัสยลัทธิในศาสนาคริสต์กำลังเป็นที่นิยม แต่รูปแบบที่แพร่หลายในปัจจุบันถือว่ามาจากการเผยแพร่ของนักบุญมาร์เกอริต-มารี อาลาก็อก นักพรตหญิงคณะแม่พระเสด็จเยี่ยม ผู้ได้เห็นนิมิตพระเยซูมาสอนให้อุทิศตนต่อพระหฤทัยของพระองค์ 
ในคริสตจักรโรมันคาทอลิก พระหฤทัยของพระเยซูเป็นแนวความเชื่อที่ใกล้เคียงกับกิจการชดใช้ต่อพระเยซูคริสต์ สมเด็จพระสันตะปาปาปิอุสที่ 11 กล่าวไว้ในพระสมณสาสน์ "Miserentissimus Redemptor" ว่า "เจตนามณ์ของการชดใช้บาปที่สำคัญที่สุดเป็นอันดับหนึ่งอยู่ที่คารวกิจต่อพระหฤทัยศักดิ์สิทธิ์ของพระเยซู" แม้แต่บทภาวนาต่อพระพักตร์อันศักดิ์สิทธิ์ที่แพร่หลายในคริสตจักรก็อ้างอิงความศักดิ์สิทธิ์ของพระหฤทัยของพระเยซูเช่นกัน
ในงานศิลปะมักแสดงรูปพระหฤทัยของพระเยซูในรูปของหัวใจที่มีไฟลุกและมีรัศมีส่องสว่างออกมา มีมงกุฎหนามล้อม มีไม้กางเขนตั้งอยู่และพระโลหิตไหนออกมา บางรูปเป็นพระหฤทัยส่องสว่างออกมาจากพระอุระของพระเยซู โดยมีพระหัตถ์ที่มีรอยแผลชี้ไปที่พระหฤทัยนั้น บาดแผลและมงกฎหนามแสดงถึงการตรึงพระเยซูที่กางเขนจนสิ้นพระชนม์ ไฟและรัศมีแสดงถึงพลังความรักของพระเจ้า
ตามปฏิทินพิธีกรรมของคริสตจักรโรมันคาทอลิก วันสมโภชพระหฤทัยศักดิ์สิทธิ์ยิ่งของพระเยซูเจ้าจะจัดขึ้นในวันที่ 19 หลังจากเทศกาลเพนเทคอสต์ เพนเทคอสต์ตรงกับวันอาทิตย์การสมโภชพระหฤทัยจึงตรงกับวันศุกร์เสมอ
ในประเทศไทย.
ในประเทศไทยมีองค์การคาทอลิกหลายองค์การที่อุทิศตนต่อพระหฤทัยของพระเยซู ที่เป็นสถานศึกษา เช่น
ที่เป็นคณะนักบวชคาทอลิก เช่น
โยชิกิ ซาซาอิ

นายแพทย์โยชิกิ ซาซาอิ (; โรมาจิ: "Sasai Yoshiki"; ค.ศ. 1962 – 5 สิงหาคม ค.ศ. 2014) เป็นนายแพทย์ชาวญี่ปุ่น เขาเป็นที่รู้จักในฐานะนักวิจัยทางพันธุกรรมในด้านเซลล์เส้นประสาท ประจำศูนย์ "ริเก็น" ในเครือศูนย์พัฒนาด้านชีววิทยา (CDB) ในประเทศญี่ปุ่น ซึ่งประสบความสำเร็จในการทำเซลล์เรตินาแบบสามมิติจากเซลล์ต้นกำเนิดตัวอ่อน และได้รับการรายงานในวารสารวิชาการที่มีชื่อว่า "เนเจอร์" ณ วันที่ 7 เมษายน ค.ศ. 2011 ซึ่งเป็นความสำเร็จครั้งแรกของโลก และนายแพทย์ซาซาอิได้กล่าวว่าจะนำมาใช้สำหรับเรตินาของมนุษย์ภายในระยะเวลา 2 ปี
ผลงานสำคัญ.
วันที่ 7 เมษายน ค.ศ. 2011 "เนเจอร์" ได้รายงานสิ่งที่น่าสนใจต่อทั่วโลกถึงความสำเร็จในการทำให้จอตามองเห็นได้ด้วยเซลล์ต้นกำเนิดตัวอ่อน รวมถึงในวันที่ 14 มิถุนายน ค.ศ. 2012 ได้มีการรายงานว่า เขาและทีมได้พัฒนาวิธีการฟื้นการมองเห็นของบุคคลตาบอด ด้วยการใช้สเต็มเซลล์
คณะกรรมการตรวจสอบและค้นหาความจริงเพื่อการปรองดอง

คณะกรรมการตรวจสอบและค้นหาความจริงเพื่อการปรองดอง  หรือ คณะกรรมการตรวจสอบและค้นหาความจริง  เป็นคณะกรรมการซึ่งรัฐที่ตั้งตัวหลังจากความไม่สงบ สงครามกลางเมือง หรือระบอบเผด็จการ มักตั้งขึ้นให้มีหน้าที่ค้นหาและเปิดเผยการกระทำมิชอบของรัฐบาลในอดีต รวมตลอดถึงของเอกชนด้วยสุดแล้วแต่พฤติการณ์ ด้วยหมายจะให้คลี่คลายความขัดแย้งที่สั่งสมมาแต่อดีตนั้น คณะกรรมการทำนองนี้มีชื่อแตกต่างกันไป คณะกรรมการตรวจสอบและค้นหาความจริงเพื่อการปรองดองที่ประธานาธิบดีเนลสัน แมนเดลา กับอัครมุขนายกเดสมอนด์ ทูตู ตั้งขึ้นหลังจากกระแสถือผิวนั้นมีชื่อและนับถือกันเป็นที่สุดว่าเป็นแม่แบบแห่งคณะกรรมการตรวจสอบและค้นหาความจริง
บทบาทและอำนาจหน้าที่คณะกรรมการเหล่านั้นย่อมต่างกันไปขึ้นอยู่กับอาณัติที่ได้รับ ซึ่งโดยมากแล้วเป็นอาณัติแผ่นดินให้นำตัวผู้ละเมิดสิทธิมนุษยชนในอดีตมาเข้าสู่กระบวนการยุติธรรม คณะกรรมการอาจจัดทำรายงานรัฐบาลระบุข้อพิสูจน์หักล้างการแก้ประวัติศาสตร์ที่กระทำขึ้นในระบบก่อการร้ายของรัฐ ตลอดจนข้อพิสูจน์ความผิดอาญาอย่างอื่นและการใช้สิทธิมนุษยชนไปในทางมิชอบ แต่บางทีก็เป็นที่วิพากษ์วิจารณ์กันว่า ยินยอมให้ผู้กระทำความผิดลอยนวล ซ้ำยังสร้างความคุ้มกันให้แก่บรรดาผู้ใช้สิทธิมนุษยชนไปในทางมิชอบ เช่น ในกรณีประเทศอาร์เจนตินาหลังปี 2526 และประเทศชิลีหลังปี 2533 ที่ปล่อยผู้ใช้สิทธิมนุษยชนไปในทางมิชอบไปเสียเพราะคณะกรรมการตรวจสอบและค้นหาความจริงถูกเหล่าผู้มีอำนาจในฝ่ายทหารขู่ว่าจะยึดอำนาจเพื่อต่อต้านประชาธิปไตย ทั้งนี้ เพราะเหล่าทหารที่ยึดอำนาจมักคืนการปกครองให้แก่รัฐบาลพลเรือนโดยแลกกับความคุ้มกันมิให้ต้องถูกลงโทษจากการกระทำทั้งปวงในอดีต มีตัวอย่างในกฎหมาย "ตัดตอน" (Full Stop) ของประเทศอาร์เจนตินาที่ห้ามดำเนินคดีแก่เจ้าพนักงานในคณะทหารผู้ยึดอำนาจการปกครอง อันเป็นความคุ้มกันที่รัฐบาลพลเรือนจัดใส่พานให้ไว้ตามกฎหมาย
ในสังคมที่มีการถ่ายโอนอำนาจ ประเด็นซึ่งยากจะแก้ไขประการหนึ่งในเรื่องบทบาทของคณะกรรมการนั้นอยู่ที่ความสัมพันธ์ระหว่างคณะกรรมการกับการดำเนินคดีอาญา
ดรีมสตาร์เซิร์ช

ดรีมสตาร์เซิร์ช (Dream Star Search) เป็นเวทีการประกวดค้นหานักแสดงหน้าใหม่ของเมืองไทย จัดขึ้นครั้งแรกในปี 2550 โดย บริษัท สปีดวัน อาร์ทิส แมเนจเม้นท์ จำกัด ยุ้ย
จีรนันท์ มะโนแจ่ม และ อู๋ นวพล ภูวดล เป็นผู้ดูแลการจัดประกวด โดยถ่ายทอดการประกวดทางช่องเคเบิลทีวี ปี 2554 ได้ย้ายที่ทำการสถานที่จึงเปลี่ยนชื่อการประกวดเป็น เดอะสแควร์ ดรีมสตาร์ กติกาการแข่งขันยังคงคอนเซ็ปในรูปแบบ ดรีมสตาร์เซิร์ช
และปี 2015 ได้เปิดรับสมัครออดิชั่นแต่ละภาคเป็นครั้งแรก
รูปแบบและกติกาการแข่งขัน.
คัดเลือกหนุ่ม-สาวทั่วประเทศให้เหลือผู้เข้าแข่งตามที่กำหนดไว้และผู้เข้าแข่งที่ผ่านเข้ารอบรองชนะเลิศสุดท้ายทั้งหมดต้องเก็บตัวเพื่อทำกิจกรรมและฝึกซ้อมการการแสดง-ปรับบุคลิกภาพเพื่อใช้ในการแข่งขันรอบชิงชนะเลิศเป็นเวลา 1 เดือนเต็ม 
ผู้ชนะเลิศและรองชนะเลิศในแต่ละฤดูกาล.
ชนะเลิศ ปี 2007 
รองชนะเลิศ ปี 2007 
<br>
ชนะเลิศสาขาการแสดง ได้แก่ 
ชนะเลิศสาขาการร้องเพลง ได้แก่ 
<br>
ชนะเลิศ ปี 2009 
รองชนะเลิศ ปี 2009 
<br>
ชนะเลิศ ปี 2010 
รองชนะเลิศ ปี 2010 
<br>
ชนะเลิศ ปี 2011 
รางวัลอื่นๆ ปี 2011 
<br>
<br>
<br>
ชนะเลิศ ปี 2014 
รางวัลอื่นๆ ปี 2014 
<br>
ชนะเลิศ ปี 2015
รางวัลอื่นๆ ปี 2015 
<br>
<br>
ในอดีต.
<br>
สมบัติทางกายภาพ

สมบัติทางกายภาพ  คือ ลักษณะการเปลี่ยนแปลงทางภายนอกที่สามารถสังเกตได้ด้วยตาเปล่าหรือโดยใช้เครื่องมือวัด สามารถบอกความหนัก-เบา กว้าง-ยาว สูง-เตี้ย ได้ มีคุณสมบัติที่ขึ้นอยู่กับปริมาณและเนื้อสารในวัตถุนั้นๆ
รายการคุณสมบัติ.
เป็นคุณสมบัติที่เปลี่ยนแปลงตามธรรมชาติไม่เกี่ยวข้องกับการเปลี่ยนแปลงทางเคมี
โปรวินเชียลลีก ฤดูกาล 2550

แซต แชมเปี้ยนชิพ 2550 หรือ โปรวินเชียลลีก 2550 จัดการแข่งขันโดยการกีฬาแห่งประเทศไทยและกระทรวงการท่องเที่ยวและกีฬา รวมทั้งหมด 5 ภาค ดังนี้ 
"ภาค 1" ระหว่างวันที่ 18-29 มิ.ย. 2550 ที่ จ.ระยอง
"ภาค 2" ระหว่างวันที่ 1-12 ก.ค. 2550 ที่ จ.พระนครศรีอยุธยา
"ภาค 3" ระหว่างวันที่ 17-28 พ.ค. 2550 ที่ จ.ชัยภูมิ
"ภาค 4" ระหว่างวันที่ 5-16 มิ.ย. 2550 ที่ จ.กระบี่
"ภาค 5" ระหว่างวันที่ 13-23 ก.ค. 2550 ที่ จ.เพชรบูรณ์
โดยรอบสุดท้ายระหว่างวันที่ 5-13 ก.ย. 2550 ที่ จ.สงขลา เพื่อหาทีมเลื่อนชั้นสู่ ไทยลีกดิวิชัน 2 ต่อไป
รอบแรก.
สาย A.
ตารางแข่งขัน.
"แก้ไขล่าสุด วันพุธที่ 13 กันยายน 2550"
สาย B.
ตารางแข่งขัน.
"แก้ไขล่าสุด วันพุธที่ 13 กันยายน 2550"
โรมานซ์คาร์

โรมานซ์คาร์  เป็นขบวนรถไฟด่วนพิเศษของบริษัทรถไฟฟ้าโอะดะเกียว ให้บริการในเส้นทางด้านทิศตะวันตกเฉียงใต้ของกรุงโตเกียว สู่เมืองท่องเที่ยวอย่างฮะโกะเนะและโกะเท็มบะ และเมืองชายหาดอย่างนุมะซุและเอะโนะชิมะ เริ่มให้บริการครั้งแรกในปี ค.ศ. 1957 โดยรถไฟ 3000 ซีรีส์ เอสอี สามารถทำลายสถิติโลก ทำความเร็วได้สูงสุดถึง 145 กิโลเมตร/ชั่วโมง ในประเภทรถไฟรางแคบ
แมยิสเตร็ด

แมยิสเตร็ด หรือทับศัพท์อย่างปัจจุบันได้ว่า แมจิสเตรต  เป็นชื่อตำแหน่งข้าราชการประเภทหนึ่ง คล้ายคลึงตำแหน่งยกกระบัตรในสมัยโบราณ
ในสมัยโบราณ เช่น ในครั้งโรมันโบราณและจักรวรรดิจีน เป็นข้าราชการชั้นผู้ใหญ่ซึ่งมีอำนาจหน้าที่ทั้งในทางบริหารและตุลาการ
ในปัจจุบัน หมายถึง ตุลาการ โดยเฉพาะตุลาการศาลแขวง (Justice of the Peace) ตามระบบกฎหมายฝ่ายซีวิลลอว์ หรือเจ้าพนักงานฝ่ายปกครองซึ่งมีอำนาจหน้าที่จำกัด ตามระบบกฎหมายฝ่ายคอมมอนลอว์ และในความหมายทั่วไป เป็นไวพจน์ของคำว่า "ตุลาการ" ในภาษาอังกฤษ
คำ "แมยิสเตร็ด" ในภาษาอังกฤษนั้นมาจากคำ "magistrat" ในภาษาอังกฤษสมัยกลางราว ค.ศ. 1374 หมายความว่า ข้าราชการพลเรือนซึ่งมีหน้าที่บังคับใช้กฎหมาย คำ "magistrat" นั้นรับมาจากคำภาษาฝรั่งเศสเก่าว่า "magistrat" และ คำภาษาละตินว่า "magistratus" ซึ่งมาจากคำ "magister" (แปลว่า ใต้เท้า หรือผู้เป็นใหญ่) อันมีรากศัพท์ว่า "magnus" (ยิ่งใหญ่) ตามลำดับ
สโมสรฟุตบอลปลวกแดง ยูไนเต็ด

สโมสรฟุตบอลปลวกแดง ยูไนเต็ด เป็นสโมสรฟุตบอลอาชีพในประเทศไทย ตั้งอยู่ที่ตำบลปลวกแดง อำเภอปลวกแดง จังหวัดระยอง ปัจจุบันลงแข่งขันในระดับไทยลีก 3 โซนภาคตะวันออก
ประวัติสโมสร.
ก่อตั้ง.
ปี พ.ศ. 2555 สโมสรฟุตบอลระยอง ยูไนเต็ด ได้ทำการซื้อสิทธิ์ขาดในการบริหารสโมสรต่อจาก สโมสรฟุตบอลปราจีนบุรี (ปราจีนบุรี เอฟซี) เพื่อลงแข่งขันในลีกภูมิภาค ดิวิชัน 2 ฤดูกาล 2555 (โซน กรุงเทพและปริมณฑล) 
ภายหลังจากที่สโมสรได้รับสิทธิในการบริหารทีม ได้แต่งตั้งให้ ประภาร นาคพงษ์ เป็นผู้ฝึกสอนคนแรก โดยในช่วงแรกสโมสรยังคงลงแข่งขันภายใต้ชื่อปราจีนบุรี เอฟซี ต่อมาในเดือนมีนาคม พ.ศ. 2555 ทางสโมสรได้ยื่นเรื่องต่อฝ่ายจัดการแข่งขันลีกภูมิภาค ดิวิชัน 2 ขอเปลี่ยนชื่อจากสโมสรจากเดิม ปราจีนบุรี เอฟซี เป็นสโมสรใหม่ ระยอง ยูไนเต็ด 
วันที่ 18 พฤษภาคม 2555 คณะกรรมการจัดการแข่งขัน มีมติความเห็นชอบในการเปลี่ยนชื่อสโมสรจาก ปราจีนบุรี เอฟซี เป็น สโมสรฟุตบอลระยอง ยูไนเต็ด และลงแข่งขันภายใต้ชื่อระยอง ยูไนเต็ด นับแต่นั้นมา โดยในฤดูกาลแรกสโมสรสามารถคว้าตำแหน่งรองแชมป์ ในโซนกรุงเทพและปริมณฑลได้สำเร็จ ทำให้ได้ไปแข่งขันในรอบแชมเปียนส์ลีก ก่อนจะได้อันดับ 2 ของกลุ่ม A พร้อมกับเลื่อนชั้นสู่ไทยลีกดิวิชั่น 1
ดิวิชั่น 1.
ในการแข่งขันไทยลีกดิวิชัน 1 2556 สโมสรมีผลงานย่ำแย่ เมื่อชนะในลีกเพียงแค่ 6 นัด ตลอดทั้งฤดูกาล และแพ้ถึง 19 นัด (โดยในจำนวนนี้เป็นการแพ้รวดถึง 7 นัดติดต่อกัน) ทำให้ได้อันดับสุดท้ายของตารางคะแนน และตกชั้นกลับไปเล่นในดิวิชั่น 2
ปลวกแดง ระยอง ยูไนเต็ด.
ปี พ.ศ. 2557 หลังจากตกชั้นลงมาจากไทยลีก ดิวิชัน 1 นายชัยยงค์ คูเพ็ญวิจิตตระการ นายกเทศมนตรี เทศบาลตำบลบ้านปลวกแดง ซึ่งเคยเป็นอดีตรองประธานสโมสรของ "สโมสรฟุตบอลปลวกแดง" ได้เข้ามาเป็นผู้บริหารคนใหม่ของสโมสร และเปลี่ยนชื่อสโมสรเป็น ปลวกแดง ระยอง ยูไนเต็ด โดยต้องลงเล่นในลีกภูมิภาค ดิวิชัน 2 โซนกรุงเทพและภาคกลาง
การแข่งขันในโซนกรุงเทพและภาคกลาง สโมสรได้อันดับที่ 13 ในฤดูกาล 2557 และได้อันดับที่ 10 ในฤดูกาล 2558
ปลวกแดง ยูไนเต็ด.
หลังจากจบฤดูกาล 2561 ปลวกแดง ระยอง ยูไนเต็ดได้ย้ายสนามเหย้าจากสนามกีฬากลางจังหวัดระยองมาใช้ซีเคสเตเดียมในอำเภอปลวกแดงเพื่อแข่งขันในฤดูกาล 2562 และเปลี่ยนชื่อจากปลวกแดง ระยอง ยูไนเต็ดเป็นปลวกแดง ยูไนเต็ด
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ห้องนั่งเล่น

ห้องนั่งเล่น  หรือ ห้องรับแขก เป็นห้องที่เป็นจุดศูนย์กลางของบ้านในแง่ของการใช้งานต่าง ๆ ห้องรับแขกนั้นจะประกอบไปด้วยโซฟา เก้าอี้ โทรทัศน์ ชั้นวางหนังสือ เตาผิง หรือเฟอร์นิเจอร์อื่น ๆ
ความเป็นมาของชื่อ.
Living room คำคำนี้ได้มาจากคำว่า Parlour ที่แปลว่าห้องนั่งเล่น โดยย้อนกลับไปเมื่อศตวรรษที่ 19 โดยเป็นห้องที่ไว้สำหรับไว้ทุกข์ของคนที่เสียชีวิต โดยให้ความหมายตรงตัวว่า ห้องไว้ทุกข์ (Mourning room)
เมาริซิโอ ฟูเนส

การ์โลส เมาริซิโอ ฟูเนส การ์ตาเฮนา (18 ตุลาคม ค.ศ. 1959 – 21 มกราคม ค.ศ. 2025) เป็นนักการเมืองชาวเอลซัลวาดอร์ เขาเป็นผู้ชนะการเลือกตั้งประธานาธิบดีเอลซัลวาดอร์ ค.ศ. 2009 ในฐานะผู้สมัครฝ่ายซ้ายของพรรคแนวร่วมฟาราบุนโด มาร์ตี เพื่อการปลดปล่อยแห่งชาติ  และดำรงตำแหน่งประธานาธิบดีระหว่าง ค.ศ. 2009–2014
ประวัติ.
ฟูเนสเกิดในซานซัลวาดอร์ เขาสมรสกับ ดร.วังดา ปิกนาดู ผู้ซึ่งมีส่วนร่วมในพรรคแรงงานในประเทศบราซิล พวกเขามีบุตรด้วยกันหนึ่งคนชื่อ กาบริเอล ทั้งนี้ ฟูเนสได้รับประกาศนียบัตรโรงเรียนมัธยม  จากโรงเรียนเอซเตร์นาโดซานโฮเซ และเข้าศึกษาต่อที่มหาวิทยาลัยอเมริกากลาง "โฮเซ ซิเมออน กัญญัส"  แต่ไม่สำเร็จการศึกษา
บิดาของฟูเนสถูกสังหารในช่วงที่เกิดสงครามกลางเมืองเอลซัลวาดอร์ และอาเลฮันโดร ฟูเนส เบลัสโก บุตรคนโตของเขาซึ่งมีอายุ 27 ปี เสียชีวิตจากการถูกโจมตีในกรุงปารีส ประเทศฝรั่งเศส ในช่วงที่เขากำลังเรียนการถ่ายภาพ
ชาวไทยในอินเดีย

ชาวไทยในอินเดีย คือกลุ่มของประชาชนที่เป็นนักเรียนนักศึกษาและคนทำงานในอินเดีย ที่มาจากประเทศไทย
การกระจาย.
มีชาวไทยอยู่ประมาณ 60 คนพักอาศัยและทำงานในรัฐกัว โดยมากอยู่ในเมืองปณชี และมรคาว โดยงานที่ทำมักเป็นงานนวดแผนไทย ร้านเสริมสวยและเชฟในโรงแรมห้าดาว เช่น ทัชฮอลิเดย์วิลเลจ และฮอลิเดย์อินน์ นอกจากนี้ยังมีชาวไทยอยู่อีกราว 50-60 คนอาศัยอยู่ในมุมไบ
ใน พ.ศ. 2560 มีชาวไทยในอินเดียจำนวน 3,083 คน ครั้น พ.ศ. 2564 ชาวไทยในอินเดียลดจำนวนลง มีจำนวน 1,736 คน โดยอาศัยอยู่ตามหัวเมืองต่าง ๆ เช่น นิวเดลี มุมไบ เจนไน กัลกัตตา เบงคลูรู วิศาขาปัฏฏนัม และดาร์จีลิง
นักเรียน นักศึกษา.
มีนักศึกษาไทยอยู่ราว 7,000 คนศึกษาในวิทยาลัยและมหาวิทยาลัยหลายแห่งของอินเดีย โดยมีสาเหตุมาจากความพอใจในระบบการศึกษาของอินเดียที่มีคุณภาพแต่มีราคาถูกกว่า โดยมากนักศึกษาไทยจะมาศึกษาต่อทางด้านมนุษยศาสตร์และวิศวกรรมศาสตร์
ฟุตบอลชิงแชมป์แห่งชาติอาเซียน 2004

อาเซียนฟุตบอลแชมเปียนชิพ หรือภายใต้ชื่อของ ไทเกอร์คัพ ตามผู้สนับสนุน โดยครั้งนี้ประเทศเวียดนามและมาเลเซีย เป็นเจ้าภาพร่วมกัน เริ่มการแข่งขันตั้งแต่วัน 7 ธันวาคม พ.ศ. 2547 - 16 มกราคม พ.ศ. 2548 โดยมีประเทศเข้าร่วมการแข่งขันทั้งหมด 10 ประเทศ
การแข่งขัน.
รอบแพ้คัดออก.
รอบรองชนะเลิศ.
"สิงคโปร์ชนะด้วยผลประตูรวม 8–5"
"อินโดนีเซียชนะด้วยผลประตูรวม 5–3"
รอบชิงชนะเลิศ.
"สิงคโปร์ชนะด้วยผลประตูรวม 5–2"
View of the National Stadium, Singapore just before the commencement of the 2004 Tiger Cup finals match.
Goal scorers.
<templatestyles src="Col-begin/styles.css"/>
Notes.
<templatestyles src="Reflist/styles.css" />
References.
<templatestyles src="Refbegin/styles.css" />
<templatestyles src="Reflist/styles.css" />
กองทัพอียิปต์

กองทัพอียิปต์ เป็นกองทัพใหญ่สุดในทวีปแอฟริกา ตะวันออกกลาง และใหญ่เป็นอันดับ 10 ของโลก ประกอบด้วยกองทัพบก กองทัพเรือ กองทัพอากาศและกองบัญชาการป้องกันทางอากาศ 
นอกจากนี้ อียิปต์ยังมีกำลังกึ่งทหารขนาดใหญ่ กำลังความมั่นคงกลางอยู่ในความควบคุมของกระทรวงมหาดไทย กำลังพิทักษ์ชายแดนอียิปต์และกำลังพิทักษ์ชาติอียิปต์อยู่ในความควบคุมของกระทรวงกลาโหม
เชิงอรรถ.
<templatestyles src="Reflist/styles.css" />
สายหลักรูโมอิ

สายหลักรูโมอิ (; โรมาจิ: "Rumoi-honsen") เป็นเส้นทางรถไฟญี่ปุ่นในจังหวัดฮกไกโด ดำเนินงานโดย JR ฮกไกโด ที่เชื่อมต่อสถานีรถไฟฟูกางาวะในฟูกางาวะ และสถานีรถไฟอิชิการินูมาตะในนูมาตะ หลังจากยกเลิกการให้บริการจากสถานีรถไฟรูโมอิไปยังสถานีรถไฟอิชิการินูมาตะ หลังจากวันที่ 1 เมษายน 2023 สายหลักรูโมอิถือเป็นเส้นทางรถไฟที่สั้นที่สุดในญี่ปุ่น ที่จัดเป็น 'สายหลัก' ที่ระยะทาง 
เมื่อวันที่ 19 พฤศจิกายน 2016 ประธานเจอาร์ฮอกไกโดได้ประกาศแผนการที่จะปรับโครงข่ายเพิ่มเติมให้สูงถึง , หรือประมาณ 50% ของเครือข่าย รวมถึงการปิดส่วนต่อมาของสายหลักรูโมอิ (ส่วนรูโมอิ – มาชิเกะ ปิดเมื่อ 5 ธันวาคม 2016) เส้นทางส่วนอิชิการินูมาตะ – รูโมอิ ปิดเมื่อ 1 เมษายน 2023 โดยมีขบวนสุดท้ายวิ่งในวันที่ 31 มีนาคม 2023 เส้นทางส่วนที่เหลือ ส่วนไปยังฟูกางาวะ มีกำหนดจะปิดในมีนาคม 2026
สถานี.
สัญลักษณ์อธิบายการจอด: ●= ทุกขบวนแวะจอด, ◆= ขาขึ้นและลงบางขบวนแวะจอด, ▼= รถไฟขาลงไม่แวะจอด
พิธีรับเข้าเป็นคริสต์ศาสนิกชน

พิธีรับเข้าเป็นคริสต์ศาสนิกชน (ศัพท์ประชากรศาสตร์) พิธีบัพติศมา (ศัพท์โปรเตสแตนต์) หรือ พิธีศีลล้างบาป (ศัพท์คาทอลิก) (มาจากภาษากรีก baptismos แปลว่า "การล้าง") เป็นพิธีศักดิ์สิทธิ์ในศาสนาคริสต์ ทำขึ้นเพื่อรับ "ผู้ที่เพิ่งรับเชื่อ" เข้าเป็นสมาชิกใหม่ของคริสตจักร 
คัมภีร์ไบเบิลภาคพันธสัญญาใหม่ระบุว่ายอห์นผู้ให้บัพติศมาเริ่มประกอบพิธีนี้ให้สาวกของตน โดยให้ผู้รับจุ่มตัวลงในแม่น้ำลึก ถือเป็นสัญลักษณ์ของการกลับใจและรอคอยอาณาจักรสวรรค์ซึ่งกำลังจะมาถึง พระเยซูทรงรับบัพติศมาจากยอห์นในครั้งนั้นด้วย จากนั้นจึงเริ่มปฏิบัติพระภารกิจของพระองค์ ต่อมาในศาสนาคริสต์ยุคแรก ผู้ให้บัพติศมาจะให้ผู้รับเปลือยกายลงแช่ในแม่น้ำ ซึ่งมีทั้งแบบให้จุ่มทั้งตัว ยืน หรือคุกเข่าในน้ำ แล้ว "ผู้ให้บัพติศมา" จะตักน้ำรดลงบน "ผู้รับบัพติศมา" ในปัจจุบันบางคริสตจักรยังรักษาวิธีการแบบเดิม บางคริสตจักรก็ใช้วิธีเทน้ำรดลงบนหน้าผากของผู้รับสามครั้ง
การเป็นมรณสักขีในศาสนาคริสต์ก็ถือว่าเป็นการรับบัพติศมาด้วย เรียกว่า "พิธีบัพติศมาด้วยเลือด" เชื่อว่ามรณสักขีนั้นได้รับความรอดแล้วแม้จะยังไม่ได้รับบัพติศมาด้วยน้ำก็ตาม คริสตจักรโรมันคาทอลิกปัจจุบันรับรอง "พิธีบัพติศมาแห่งความปรารถนา" ซึ่งหมายถึงความตั้งใจจะรับบัพติศมาแต่เสียชีวิตเสียก่อนเข้าพิธี ก็ถือว่าได้รับความรอดแล้ว คริสต์ศาสนิกชนบางนิกายประกอบพิธีบัพติศมาแก่ทารกด้วย เพราะเชื่อว่าบัพติศมาเป็นทางแห่งความรอด จนเมื่อฮุลดริช ซวิงลี นักเทววิทยาศาสนาคริสต์สมัยคริสต์ศตวรรษที่ 16 กล่าวว่าพิธีนี้ไม่จำเป็น คริสตจักรแบปทิสต์จึงประกอบพิธีบัพติศมาแก่ผู้เชื่อเองเท่านั้น
ทุกวันนี้คริสต์ศาสนิกชนหลายกลุ่ม โดยเฉพาะเควเกอร์และแซลเวชันอาร์มีถือว่าพิธีนี้ไม่จำเป็นและไม่ประกอบพิธีนี้เลย แต่กลุ่มที่ยังมีพิธีนี้อยู่ก็มีรูปแบบพิธีแตกต่างกันไป ส่วนมากรับบัพติศมา ""ในพระนามของพระบิดา พระบุตร และพระวิญญาณบริสุทธิ์" (โปรเตสแตนต์) หรือ "เดชะพระนามพระบิดา พระบุตร และพระจิต"" (คาทอลิก) โดยถือตามพระมหาบัญชาก่อนการเสด็จขึ้นสวรรค์ของพระเยซู
โซเดียมซัลไฟต์

โซเดียมซัลไฟต์ (Sodium sulfite หรือ sodium sulphite) เป็นสารประกอบอนินทรีย์ที่มีสูตรเคมี Na2SO3 เป็นของแข็งสีขาวที่ละลายน้ำได้ ใช้ในเชิงพาณิชย์เป็นสารต้านอนุมูลอิสระและสารกันบูด นอกจากนี้ยังเหมาะสำหรับการทำให้ลิกนินอ่อนตัวลงในกระบวนการผลิตเยื่อและการกลั่นไม้และชีวมวลลิกโนเซลลูโลส เฮปตาไฮเดรตเป็นที่รู้จักแต่มีประโยชน์น้อยกว่า เนื่องจากมีความไวต่อการเกิดปฏิกิริยารีดอกซ์ทางอากาศมากกว่า
ปิยะชาติ ถามะพันธ์

ปิยะชาติ ถามะพันธ์ ชื่อเล่น แมท เดิมชื่อ ปิยะฉัตร ถามะพันธ์ เป็นอดีตนักฟุตบอล ชาวไทย สามารถเล่นได้ทั้งตำแหน่งกองกลาง ปีกซ้าย และแบ็คซ้าย ปัจจุบันเป็นผู้ช่วยผู้จัดการทีมให้กับสมุทรปราการ ซิตี้ ใน ไทยลีก 2 ได้แชมป์ไทยพรีเมียร์ลีก 2 สมัยกับ สโมสรฟุตบอลเอสซีจี เมืองทอง ยูไนเต็ด
ซีมง มีญอแล

ซีมง ลุก อีลเดอแบร์ มีญอแล (เกิด 6 มีนาคม ค.ศ. 1988) เป็นนักฟุตบอลชาวเบลเยียม ปัจจุบันเล่นในตำแหน่งผู้รักษาประตูให้กับกลึบบรึคเคอ และทีมชาติเบลเยียม
สโมสรอาชีพ.
ลิเวอร์พูล.
ในวันที่ 25 มิถุนายน ค.ศ. 2013 ซีมง มีญอแล ได้ย้ายจากซันเดอร์แลนด์มาอยู่กับลิเวอร์พูล โดยได้สวมเสื้อหมายเลข 22 ในวันที่ 17 สิงหาคม ค.ศ. 2013 พรีเมียร์ลีก นัดเปิดฤดูกาล 2013–14 มีญอแลได้ลงสนามเป็นนัดแรกให้กับลิเวอร์พูล ในนัดที่เปิดสนามแอนฟีลด์เจอกับสโตกซิตี ในครึ่งแรก แดเนียล สเตอร์ริดจ์ ได้ทำประตูให้ลิเวอร์พูลขึ้นนำ 1-0 แต่ในครึ่งหลัง ลิเวอร์พูลเสียจุดโทษ แต่มีญอแลเซฟลูกยิงจุดโทษของจอนาทัน วอลเตอส์ ไว้ได้ และปัดลูกยิงของเคนวีน โจนส์ ช่วยให้ลิเวอร์พูลคว้าสามแต้มได้สำเร็จ ทำให้ มีญอแล กลายเป็นผู้รักษาประตูคนแรกตลอดกาล ที่เคยเซฟประตูจากจุดโทษในนัดประเดิมสนาม ต่อมา มีญอแล ก็ช่วยให้ ลิเวอร์พูล ไม่เสียประตูอีก 2 นัด ในนัดที่เอาชนะ แอสตันวิลลา 1-0 และ แมนเชสเตอร์ยูไนเต็ด 1-0 ทำให้ มีญอแล เป็นผู้รักษาประตูคนที่สามเท่านั้นของลิเวอร์พูล ที่สร้างสถิติเก็บคลีนชีตตลอด 3 เกมแรกที่ลงสนาม สองสัปดาห์ต่อมา มีญอแล ก็เสียประตูแรกในพรีเมียร์ลีก ในนัดที่ ลิเวอร์พูล เสมอกับ สวอนซีซิตี 2-2 อย่างไรก็ตามเขาก็คว้าตำแหน่ง แมน ออฟ เดอะ แมตช์ ไปครอง ต่อมา มีญอแล คว้าตำแหน่ง แมน ออฟ เดอะ แมตช์ อีกครั้ง ในนัดที่ ลิเวอร์พูล เสมอกับ เอฟเวอร์ตัน 3-3 โดยเขาเซฟลูกยิงได้ทั้งหมด 9 ลูก
ในวันที่ 14 ธันวาคม ค.ศ. 2014 มีญอแล ได้หลุดจากตำแหน่งตัวจริง ในนัดที่เจอกับ แมนเชสเตอร์ยูไนเต็ด หลังจากที่ทำผลงานได้ไม่ดีในช่วงต้นฤดูกาล โดยเสียตำแหน่งผู้รักษาประตูให้กับ แบรด โจนส์ ผู้รักษาประตูมือ 2 ต่อมา ในวันที่ 26 ธันวาคม ค.ศ. 2014 ในนาทีที่ 16 โจนส์ ก็มีปัญหาอาการบาดเจ็บ ทำให้ มีญอแล ถูกเปลี่ยนตัวลงสนามแทนและช่วยให้ ลิเวอร์พูล ไม่เสียประตู ในนัดที่เอาชนะ เบิร์นลีย์ 1-0 หลังจากนั้น มีญอแล ก็รักษาตำแหน่งมือ 1 และทำผลงานได้ดีอีกครั้ง โดยช่วยให้ ลิเวอร์พูล ไม่เสียประตู 4 นัด ในนัดที่เจอกับ ซันเดอร์แลนด์, แอสตันวิลลา, เวสต์แฮมยูไนเต็ด และ เอฟเวอร์ตัน ต่อมา ในวันที่ 17 กุมภาพันธ์ ค.ศ. 2015 มีญอแล ก็เสียประตู ในนัดที่ ลิเวอร์พูล เอาชนะ ทอตนัมฮอตสเปอร์ 3-2
ในวันที่ 18 มกราคม ค.ศ. 2016 มีญอแล ตัดสินใจต่อสัญญาระยะยาวกับสโมสรลิเวอร์พูล เป็นเวลา 5 ปี ต่อมา ในวันที่ 26 มกราคม ค.ศ. 2016 ฟุตบอลลีกคัพ รอบรองชนะเลิศ นัดที่สอง ลิเวอร์พูล เปิดสนามแอนฟีลด์พ่ายแพ้ สโตกซิตี 0-1 รวมผลสองนัดเสมอกัน 1-1 ทำให้ต้องตัดสินในการยิงจุดโทษ มีญอแล เซฟลูกยิงจุดโทษของ ปีเตอร์ เคราช์ และ Marc Muniesa สุดท้าย ลิเวอร์พูล เอาชนะ สโตกซิตี ในการยิงจุดโทษ 6-5 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ
กลึบบรึคเคอ.
หลังจากใช้เวลาที่สโมสรลิเวอร์พูลเป็นเวลา 6 ปี ช่วงหลังไม่ค่อยได้รับโอกาสมากนัก จึงตัดสินใจย้ายไปยังสโมสรบ้านเกิดที่เบลเยียมอย่างกลึบบรึคเคอเพื่อโอกาสการลงเล่นอย่างสม่ำเสมอในวันที่ 6 สิงหาคม พ.ศ. 2562 ด้วยค่าตัว 8.2 ล้านยูโร
เกียรติประวัติ.
สโมสร.
ลิเวอร์พูล
เจ้าชายนายิฟ บิน อับดุลอะซีซ อาล ซะอูด

เจ้าชายนายิฟ บิน อับดุลอะซีซ อาล ซะอูด (ค.ศ. 1934 – 16 มิถุนายน ค.ศ. 2012) ทรงเป็นทั้งมกุฎราชกุมารกับรองนายกรัฐมนตรีตั้งแต่เดือนตุลาคม ค.ศ. 2011 และรัฐมนตรีว่าการกระทรวงมหาดไทยแห่งซาอุดีอาระเบียตั้งแต่เดือนตุลาคม ค.ศ. 1975 จนกระทั่งพระองค์สิ้นพระชนม์ในเดือนมิถุนายน ค.ศ. 2012
พระราชประวัติช่วงต้น.
เจ้าชายนายิฟประสูติ ณ เมืองอัฏฏออิฟ ใน ค.ศ. 1934 โดยมีพระราชบิดา คือ กษัตริย์อับดุลอะซีซ ด้วยเหตุนี้ พระองค์จึงเป็นหนึ่งในพี่น้องอัสซุดัยรี ทั้งนี้ พระองค์ทรงเป็นราชบุตรลำดับที่ยี่สิบสามในกษัตริย์อับดุลอะซีซ
สิ้นพระชนม์.
เมื่อวันที่ 16 มิถุนายน ค.ศ. 2012 เวลาประมาณ 13:00 น. (UTC+3) ทางสถานีโทรทัศน์แห่งรัฐซาอุดีอาระเบียได้รายงานการสิ้นพระชนม์ของเจ้าชายนายิฟ ตามสำนักข่าวรอยเตอร์ได้รายงานว่าพระองค์สิ้นพระชนม์ในเมืองเจนีวา
ทางราชสำนักระบุว่างานพระศพของพระองค์จะจัดขึ้น ณ วันที่ 17 มิถุนายน ค.ศ. 2012 โดยช่องข่าวอัลอาระเบียรายงานว่าจะมีการสวดภาวนาที่จะจัดขึ้นในมัสยิดของเมืองมักกะฮ์อันศักดิ์สิทธิ์
โอดะกีว 3000 ซีรีส์

โอดะเกียว 3000 ซีรีส์ เอสอี (SE ย่อมาจาก ซูเปอร์ เอ็กซ์เพรสส์)  เป็นรถไฟฟ้าของบริษัทรถไฟฟ้าโอดะเกียว รุ่นแรกของขบวนรถไฟด่วนพิเศษ "โรมานซ์คาร์" เริ่มให้บริการครั้งแรกในปี ค.ศ. 1957 จนถึงปี ค.ศ. 1968 และสามารถสร้างสถิติโลกสำหรับรถไฟรางแคบที่ความเร็ว 145 กิโลเมตร/ชั่วโมง ซึ่งถือเป็นต้นแบบในการพัฒนารถไฟหัวกระสุนชิงกันเซ็ง ซีรีส์ 0
ในปี ค.ศ. 1968 ได้รับการปรับปรุงโดยการลดจำนวนตู้โดยสารลงจากแปดตู้เหลือเพียงห้าตู้ เรียกว่ารุ่น SSE (Short Super Express) และใช้งานแทนรุ่น SE จนถึงปี ค.ศ. 1991
เจ้าแก้วมงคล ณ เชียงใหม่

เรืออากาศโท เจ้าแก้วมงคล ณ เชียงใหม่ (26 ตุลาคม พ.ศ. 2446 – 7 ธันวาคม พ.ศ. 2528) เป็นบุตรของเจ้าราชวงศ์ (เลาแก้ว ณ เชียงใหม่) เจ้าราชวงศ์นครเชียงใหม่ โอรสองค์เดียวในเจ้าอินทวโรรสสุริยวงษ์ เจ้าผู้ครองนครเชียงใหม่ องค์ที่ 8 ประสูติแต่เจ้าทิพเนตร สมรสกับเจ้าแสงดาว ณ เชียงใหม่ บุตรบุญธรรมในเจ้าดารารัศมี พระราชชายา 
เจ้าแก้วมงคล เป็นเจ้านายฝ่ายเหนือคนหนึ่งที่ถูกมองว่าอาจจะได้รับโปรดเกล้าฯ แต่งตั้งเป็นเจ้าผู้ครองนครเชียงใหม่ องค์ที่ 10 หากว่าการแต่งตั้งเจ้าผู้ครองนครเชียงใหม่สืบแทนพระเจ้ากาวิโรรสสุริยวงศ์ ให้สิทธิ์แก่โอรสองค์เดียว คือ เจ้าราชวงศ์ (เลาแก้ว ณ เชียงใหม่) แต่กลับเป็นเจ้าแก้วนวรัฐ อนุชาของเจ้าอินทวโรรสสุริยวงษ์
ประวัติ.
เจ้าแก้วมงคล ณ เชียงใหม่ เป็นบุตรเจ้าราชวงศ์ (เลาแก้ว) กับเจ้าจันทร์จร ณ เชียงใหม่ เกิดเมื่อปี พ.ศ. 2446 เข้ารับการศึกษาที่โรงเรียนนายร้อย จากนั้นได้เข้ารับราชการเป็นทหารอากาศ ต่อมาถูกจับและคุมขังในข้อหากบฏ พร้อมกับคณะกบฏบวรเดช หลังจากพ้นโทษจึงกลับมาใช้ชีวิตที่อำเภอแม่ริมกับเจ้าแสงดาว มีธิดาคนเดียวคือเจ้าประกายแก้ว ณ เชียงใหม่ (19 กันยายน 2475 – 30 พฤษภาคม 2534)
ภายหลังเจ้าแก้วมงคล ณ เชียงใหม่ ได้ย้ายไปอยู่ที่ตำบลอุโมงค์ อำเภอเมืองลำพูน จังหวัดลำพูน พร้อมทั้งแต่งงานใหม่กับนางศรีนวล ณ เชียงใหม่ (11 มกราคม 2459 - 4 สิงหาคม 2558)
การรับมรดกของเจ้าดารารัศมี พระราชชายา.
ก่อนที่เจ้าดารารัศมี พระราชชายา จะสิ้นพระชนม์ได้ทรงทำพินัยกรรมแบ่งพื้นที่พระตำหนักดาราภิรมย์ และสวนเจ้าสบาย ให้แก่ทายาทออกเป็น 4 ส่วน ซึ่งเจ้าแก้ว มงคล กับเจ้าแสงดาว ณ เชีงใหม่ ได้รับจำนวน 1 ส่วน ต่อมาเจ้าแก้วมงคล ได้ขอซื้อที่ดินทั้ง 76 ไร่ เพื่อให้เป็นผืนเดียวกัน
กระทั่งในปี พ.ศ. 2490 กระทรวงศึกษาธิการ มีนโยบายขยายการศึกษาระดับอุดมศึกษาสู่ภูมิภาค จุฬาลงกรณ์มหาวิทยาลัย จึงได้ขอซื้อที่ดินดังกล่าว แต่ก็มิได้ดำเนินการจัดตั้งสถาบันการศึกษาแต่อย่างใด
การทำงาน.
เจ้าแก้วมงคล ณ เชียงใหม่ เคยรับราชการเป็นทหารอากาศ ต่อมาได้รับการทาบทามให้มารับตำแหน่งผู้จัดการบริษัท ขนส่งเรือเมล์ จำกัด (ซึ่งต่อมาเปลี่ยนเป็นการบินไทย) จนกระทั่งเกษียณอายุในปี พ.ศ. 2507 หลังจากนั้นจึงหันมาทำสวนลำใย ที่บ้านเด่น ตำบลหนองหอย อำเภอเมืองเชียงใหม่ และทำกิจการเหมืองแร่ที่อำเภอลี้ จังหวัดลำพูน แต่ไม่ประสบความสำเร็จ จึงขายกิจการและย้ายไปอาศัยอยู่ที่อำเภอสารภี
ถึงแก่อนิจกรรม.
เจ้าแก้วมงคล ณ เชียงใหม่ ถึงแก่อนิจกรรม ในวันที่ 7 ธันวาคม พ.ศ. 2528 รวมอายุ 82 ปี
รายชื่อพรรคการเมืองในประเทศกัมพูชา

บทความนี้เป็นรายชื่อ พรรคการเมืองในประเทศกัมพูชา ซึ่งภาษาเขมรเรียก คณปักษ์ ("คณบกฺส") ประเทศกัมพูชาเป็นรัฐซึ่งมีพรรคเดียวเป็นใหญ่ พรรคที่อยู่ในอำนาจ คือ พรรคประชาชนกัมพูชา แม้พรรคฝ่ายค้านได้รับอนุญาตให้ดำเนินการได้ แต่ถือกันอย่างกว้างขวางว่า แทบไม่มีโอกาสเข้าสู่อำนาจอย่างแท้จริง
พระราชญาณวิสุทธิโสภณ (ท่อน ญาณธโร)

พระราชญาณวิสุทธิโสภณ หรือ หลวงปู่ท่อน ญาณธโร เป็นพระราชาคณะชั้นราช ฝ่ายวิปัสสนาธุระ สังกัดคณะสงฆ์ธรรมยุติกนิกาย เจ้าอาวาสวัดศรีอภัยวัน ตำบลนาอ้อ อำเภอเมืองเลย จังหวัดเลย
ประวัติ.
ชาติกำเนิด.
หลวงปู่ท่อน ญาณธโร ชื่อเดิมว่า ท่อน ประเสริฐพงศ์ เกิดเมื่อวันที่ 3 พฤษภาคม พ.ศ. 2471 ณ บ้านหินขาว ตำบลสาวะถี อำเภอเมืองขอนแก่น จังหวัดขอนแก่น ตรงกับวันพฤหัสบดี ขึ้น 15 ค่ำ เดือน 6 ปีมะโรง บิดา-มารดาชื่อ นายแจ่ม และนางทา ประเสริฐพงศ์ มีพี่น้องร่วมกันทั้งหมด 19 คน ท่านบุตรคนที่ 6
การอุปสมบทและศึกษาธรรม.
หลวงปู่ท่อน อุปสมบทมื่อวันที่ 7 มิถุนายน พ.ศ. 2491 ณ วัดศรีจันทร์ อำเภอเมืองขอนแก่น จังหวัดขอนแก่น โดยมีพระเทพบัณฑิต (มหาอินทร์ ถิรเสวี สินโพธิ์ ป.ธ.5) เมื่อครั้งดำรงสมณศักดิ์ที่พระพิศาลสารคุณ วัดศรีจันทร์ เป็นพระอุปัชฌาย์ พระครูคัมภีรนิเทศเป็นพระกรรมวาจาจารย์ และพระมหาสุพจน์ อุตฺตโม เป็นพระอนุสาวนาจารย์ ภายหลังการบวช ท่านได้เดินทางมาศึกษาวิปัสสนากรรมฐานกับหลวงปู่คำดี ปภาโส ณ วัดป่าชัยวัน โดยหลวงปู่คำดีเป็นอาจารย์กัมมัฏฐาน คอยสอนให้ทำภาวนา นั่งสมาธิกัมมัฏฐาน เน้นเรื่องสติ สมาธิ และปัญญา ระยะเวลาผ่านไปนานพอสมควร ท่านได้ช่วยครูบาอาจารย์แบ่งเบาภาระในการสอนคนที่จะมาบวช ด้วยการสอนขานนาค เป็นต้น ครั้นถึงช่วงออกพรรษา ได้เป็นหัวหน้าออกเดินธุดงค์เข้าป่าเป็นกิจวัตรและได้ช่วยหลวงปู่คำดีสร้างวัดถ้ำผาปู่ จวบจนหลวงปู่คำดีมรณภาพ
ครั้งหนึ่งท่านได้มีโอกาสพบหลวงปู่มั่น ภูริทัตโต บูรพาจารย์สายพระป่า และได้รับโอวาทอันทรงคุณค่าอย่างหาที่เปรียบมิได้จากหลวงปู่มั่น “ให้เร่งทำความเพียร มิให้ประมาท ชีวิตนี้อยู่ได้ไม่นานก็ต้องตาย” หลวงปู่ท่อน ยังได้มีโอกาสไปกราบเยี่ยมครูบาอาจารย์หลายท่าน อาทิ หลวงปู่ชอบ ฐานสโม, หลวงปู่หลุย จันทสาโร, หลวงปู่เทสก์ เทสรังสี, หลวงพ่อมหาปิ่น ชลิโต เป็นต้น
ปัจฉิมวัย.
หลวงปู่ท่อน ญาณธโร ท่านพักรักษาอาการอาพาธอยู่ที่ วัดป่ามณีกาญจน์ ตำบลศาลากลาง อำเภอบางกรวย จังหวัดนนทบุรี 
มรณภาพ.
หลวงปู่ท่อน ญาณธโร ได้ละสังขารอย่างสงบ ในวันเสาร์ที่ 7 เมษายน พ.ศ. 2561 เวลา 16.46 น. ณ โรงพยาบาลวิชัยยุทธ กรุงเทพมหานคร พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จไปในการพระราชทานเพลิงศพเมื่อวันเสาร์ที่ 26 มกราคม พ.ศ. 2562 ณ เมรุชั่วคราว วัดศรีอภัยวัน อำเภอเมืองเลย จังหวัดเลย
แฟรีส์แวร์บูทส์

แฟรีส์แวร์บูทส์  เป็นซิงเกิลของวง เฮฟวีเมทัล Black Sabbath จากอัลบั้ม "Paranoid" ในปี 1970 นอกจากนั้นเพลงนี้ยังถูกบันทึกลงอัลบั้มรวมเพลง "" Tony Iommi บอกว่าเพลงนี้แต่งจากเหตุการณ์ที่ "Geezer และ Ozzy กำลังสูบบุหรี่อยู่นั้นพวกเขาเห็นนางฟ้าในสวนสาธารณะกำลังสวมรองเท้า
ซานตามาร์ตา

ซานตามาร์ตา  เป็นเมืองหลวงของจังหวัดมักดาเลนา ประเทศโคลอมเบีย ก่อตั้งเมื่อวันที่ 29 กรกฎาคม ค.ศ. 1525 โดยโรดรีโก เด บัสตีดัส ถือเป็นเมืองที่เก่าแก่ที่สุดในโคลอมเบียที่ยังคงอยู่ ตั้งอยู่ระหว่างภูเขาซานตามาร์ตากับทะเลแคริบเบียน เมืองเป็นจุดหมายปลายทางของนักท่องเที่ยว เนื่องจากมีสถานที่ประวัติศาสตร์ สถาปัตยกรรมอาณานิคม ชายหาด และธรรมชาติที่สวยงาม
ซามอชช์

ซามอชช์  เป็นเมืองทางตะวันออกเฉียงใต้ของประเทศโปแลนด์ มีประชากร 66,633 คน (ค.ศ. 2004) ตั้งห่างจากเมืองลูบลินราว 90 กม. ห่างจากกรุงวอร์ซอราว 247 กม. และห่างจากชายแดนประเทศยูเครนราว 60 กม. ก่อนสงครามโลกครั้งที่ 2 มีชาวยิวมากกว่า 12,500 คนอาศัยอยู่ที่เมืองนี้ หรือราวร้อยละ 43 ของเมือง ปัจจุบันมีชาวยิวเหลืออยู่เพียงร้อยละ 3 เมืองได้รับขึ้นเป็นมรดกโลกจากยูเนสโกในปี ค.ศ. 1992
บาร์รังกิยา

บาร์รังกิยา  เป็นเมืองท่าอุตสาหกรรมและเทศบาล ตั้งอยู่ทางตอนเหนือของประเทศโคลอมเบีย ใกล้กับทะเลแคริบเบียน เป็นเมืองหลักของจังหวัดอัตลันติโก เป็นเมืองท่าและเมืองอุตสาหกรรมที่ใหญ่ที่สุดในเมืองท่าในเขตแคริบเบียนของโคลอมเบีย มหานครมีประชากร 2,206,319 คน ในปี ค.ศ. 2019 ทำให้เป็นเมืองที่มีประชากรเป็นอันดับ 4 ของประเทศ รองจากโบโกตา, เมเดยิน และกาลิเมืองมีเทศกาลท้องถิ่นที่สำคัญของโคลอมเบีย คือ งานเฉลิมฉลองบาร์รังกิยา (Carnival of Barranquilla) ได้รับประกาศเป็นมรดกทางวัฒนธรรมของชาติจากรัฐสภาโคลอมเบียในปี ค.ศ. 2001 และยูเนสโกในปี ค.ศ. 2003 สนามบินนานาชาติเอร์เนสโตกอร์ติสโซซ สนามบินที่ก่อสร้างในปี ค.ศ. 1919 เป็นสนามบินแห่งแรกของทวีปอเมริกาใต้
แอร์นิปปอน

แอร์นิปปอน  เป็นสายการบินท้องถิ่น ของญี่ปุ่น บินในเส้นทางระยะสั้น และเส้นทางระหว่างแผ่นดินใหญ่กับเกาะต่างๆของญี่ปุ่น โดยมีออล นิปปอน แอร์เวย์ เป็นบริษัทผู้ถือหุ้นใหญ่ทั้งหมด มีฐานบินหลักที่ท่าอากาศยานนานาชาติโตเกียว
รัชนู บุญชูดวง

รัชนู บุญชูดวง ชื่อเล่น อี๊ด เป็นนักแสดงหญิงชาวไทย เจ้าของฉายา เช่น "นางเอกเจ้าน้ำตา" และ "ราชินีจอแก้ว" 
ประวัติ.
รัชนู บุญชูดวง เกิดเมื่อวันที่ 21 ตุลาคม พ.ศ. 2496 ที่กรุงเทพมหานคร เรียนจบแผนกมัณฑนศิลป์ จากวิทยาลัยเพาะช่าง ก่อนเข้าวงการบันเทิงเคยทำงานที่บริษัทนำเที่ยวมาก่อน ต่อมาได้เป็นนางแบบแสดงแบบเสื้อและทรงผม 
เริ่มต้นการแสดงจากการชักชวนของ ไพรัช สังวริบุตรหลังจากเห็นเธอทางโฆษณาและถ่ายแบบลงนิตยสารต่าง ๆ และเดินแบบชุดเจ้าสาวออกทีวีช่อง 5 โดยให้มาลงชิมลางภาพยนตร์ทีวี (ใช้พากย์เสียง) ยอดฮิตในขณะนั้น คือ "กฎแห่งกรรม" และ "ขุนแผนผจญภัย" เมื่อปี พ.ศ. 2519 ทางช่อง 7 สี จากนั้นก็มอบบทเด่นให้ เป็นนางเอกเต็มตัว จากภาพยนตร์ทีวีเรื่อง "พระทิณวงศ์" ตามด้วย "กระสือ" ซึ่งโด่งดังไปถึงประเทศเพื่อนบ้านอย่าง ลาว เขมร พม่า จนไปเข้าตา อารีย์ นักดนตรี ที่เป็นทั้งอดีตนางเอกละครโทรทัศน์และเป็นผู้จัดละครให้ช่อง 9 อสมท. ขณะนั้น (ปัจจุบันคือ โมเดิร์นไนน์ทีวี) อี๊ดจึงมีผลงานละครเรื่องแรกคือ "คุ้มผาคำ" ในปี พ.ศ. 2521 เป็นนางเอกประกบกับ กรรณิกา ธรรมเกษร ทำให้เริ่มมีชื่อเสียงมากขึ้น เรื่องต่อมา ถูกดึงให้ไปรับบทหนัก เพราะเห็นในศักยภาพของเธอ จึงมอบบทนำให้ ประกบ 3 พระเอกดังในยุคนั้น นิรุตติ์ ศิริจรรยา, สุเชาว์ พงษ์วิไล และ อัศวิน รัตนประชา ในละคร "ใครกำหนด" กับบท ทาริกา หรือ นิ่ม หญิงสาวผู้เกิดมาพร้อมกับชะตากรรมอันแสนรันทด ซึ่งก็ทำให้เธอเกิดในวงการละครสมใจ 
เริ่มมีผลงานทางจอเงิน โดยเริ่มแสดงภาพยนตร์เรื่องแรก คือ "ดรรชนีไฉไล" คู่กับ อาวุธ พิทักษ์พงษ์ โดยเล่นเป็นรุ่นลูกของ กรุง ศรีวิไล และ อรัญญา นามวงษ์ จากนั้นจึงมีผลงานทั้งทางจอแก้วและจอเงิน สลับสับเปลี่ยนกันไป แต่ส่วนใหญ่เน้นไปที่ละครทีวี เธอมักได้รับบทนางเอกเจ้าน้ำตา และบทที่บีบคั้นคนดู ส่วนนใหญ่คู่กับ นิรุตติ์ ศิริจรรยา นางเอกดังร่วมยุคกับเธอในตอนนั้น คือ เดือนเต็ม สาลิตุล, มยุรา เศวตศิลา, อุทุมพร ศิลาพันธุ์, คนางค์ ดำรงหัด, พรพรรณ เกษมมัสสุ, ลินดา ค้าธัญเจริญ, กาญจนา จินดาวัฒน์ และ ดวงใจ หทัยกาญจน์ ฯลฯ
เธอจบการศึกษาขั้นอุดมศึกษาจาก วิทยาลัยเพาะช่าง หรือมหาวิทยาลัยเทคโนโลยีราชมงคลรัตนโกสินทร์ ซึ่งนับว่าเท่ หรือดีมากในยุคนั้น
รัชนู บุญชูดวงมีผลงานที่คว้ารางวัลพิเศษ (นอกเหนือจากที่แสดงไว้ในกรอบ) มาครองมากมาย อย่างเช่น ปี 2525 เธอคว้ารางวัลดารานำหญิง 'ตุ๊กตาทองทีวีมหาชน' จากละครเรื่อง "พรหมไม่ได้ลิขิต" จากการจัดของหนังสือพิมพ์ 'บ้านเมือง' โดยรวบรวมคะแนนมาจากผู้อ่านและผู้ชมทางบ้าน ที่ส่งจดหมายเข้าไปโหวต และอีกรางวัล คือ รางวัลดาวเทียมทองคำ นักแสดงนำหญิงยอดเยี่ยม ปี 2525 จากละครเรื่อง "นกยูง" ซึ่งเป็นละครพิเศษ 1 ใน 10 เรื่อง ที่สร้างขึ้นมาเพื่อชิงรางวัลดาวเทียมทองคำทางช่อง 7 โดยเฉพาะ
ยังมีข้อน่าสังเกต และยังเป็นที่กังขาสำหรับแฟนละครตอนนั้น คือ ละคร 'ไฟรักไฟพยาบาท' ที่รัชนูรับบทเป็นนางเอกและมีบทเด่นตลอดเรื่อง แต่เธอกลับถูกเสนอชื่อเข้าชิงรางวัลเมขลา ในฐานะดาราสนับสนุนหญิง แล้วก็ได้รับรางวัลไป ซึ่งในปีนั้น ลินดา ค้าธัญเจริญ เป็นผู้ที่ได้ครอบครองรางวัลนักแสดงนำหญิง จากละครเรื่อง "ชลาลัย" บ้างก็ว่าเป็นเพราะคณะกรรมการชอบบทบาทของทั้งสองจากละครทั้งสองเรื่อง แต่รางวัลดารานำหญิงมีแค่เพียงรางวัลเดียว
เบรฟ (วิดีโอเกม)

เบรฟ  เป็นวิดีโอเกมผจญภัยแนวเกมยิงมุมมองบุคคลที่สามที่รองรับระบบนินเทนโดวี ซึ่งอิงจากภาพยนตร์ฉบับภาษาอังกฤษเดียวกันนี้ เกมยังรองรับต่อแพลตฟอร์มอื่นด้วยอุปกรณ์ควบคุมการเคลื่อนไหวต่อพ่วง ดังเช่น เพลย์สเตชันมูฟ รวมถึง คินเน็คท์ และมีกำหนดการเปิดตัว ณ วันที่ 19 มิถุนายน ค.ศ. 2012 
รูปแบบการเล่น.
เกมนี้สามารถเล่นแบบผู้เล่นคนเดียว หรือเล่นร่วมกัน ซึ่งผู้เล่นคนแรกจะทำการควบคุมเมริดา ในขณะที่โหมดร่วมกันเล่นผู้เล่นคนที่สองจะสามารถทำการควบคุมวิลโอเดอะวิสพ์ เกมนี้ยังโดดเด่นด้วยปริศนานานัปการ ซึ่งจะแก้ไขได้ด้วยความช่วยเหลือของน้องชายแฝดสาม และราชินีเอลินอร์ ที่สามารถเล่นได้ในรูปแบบหมีของเธอในที่เกิดเหตุต่อสู้ โดยในเลเวลต่าง ๆ สามารถเข้าถึงได้จากสถานที่ที่เรียกว่า "ริงออฟสโตน" ซึ่งผู้เล่นสามารถใช้เวทมนตร์ที่แตกต่างกัน (ไฟ, ดิน, ลม และน้ำแข็ง)
ตำบลห้วยข้าวก่ำ

ห้วยข้าวก่ำ เป็นตำบลหนึ่งในอำเภอจุน จังหวัดพะเยา เป็นเขตเมืองที่มีผู้คนอาศัยอยู่หนาแน่นที่สุดของอำเภอจุน เป็นศูนย์กลางการค้า เศรษฐกิจ และการบริหารงานราชการภายในอำเภอ เนื่องจากเป็นที่ตั้งของที่ว่าการอำเภอจุน และเป็นที่ตั้งของวัดและโรงเรียนมัธยมขนาดใหญ่ คือวัดห้วยข้าวก่ำและโรงเรียนจุนวิทยาคม ซึ่งเป็นโรงเรียนที่มีขนาดใหญ่ที่สุดในอำเภอ ทั้งพื้นที่ของตำบลห้วยข้าวก่ำอยู่ในเขตเทศบาลตำบลห้วยข้าวก่ำ
ที่มาของชื่อ.
ห้วยข้าวก่ำ มีที่มาจากข้าวก่ำ (Purple Rice) ถือเป็นข้าวที่มีลักษณะเฉพาะ ข้าวสารมีสีม่วงเข้มจนเกือบดำทำให้บางพื้นที่เรียกข้าวเหนียวดำหรือข้าวสีนิล เมื่อนึ่งหรือต้มให้สุก จะเห็นเป็นสีม่วงสด สีม่วงของข้าวก่ำนี้ เกิดจากสาร Cyanindin 3-glucoside ในกลุ่มแอนโทไซยานิน (Anthocyanin) ถือเป็นสารที่มีฤทธิ์ต้านอนุมูลอิสระที่มีคุณภาพสูง